PočetnaVestiBiznis ITIT TržišteMicrosoft navodno razmatra kupovinu kompletnog TikTok servisa\n07.08.2020 11:39 | 0 Biznis IT\nIzvor Financial Times-a tvrdi da Microsoft ima planove da kupi kompletno poslovanje TikTok-a širom sveta, te da akvizicija neće biti ograničena samo na SAD i još nekoliko drugih zemalja. ByteDance bi, u ovom slučaju, i dalje bio vlasnik TikTok-ove ekvivalentne aplikacije za Kinu.\nGlobalni sporazum bi eliminisao probleme sa razdvajanjem funkcija i omogućio bi da TikTok korisnici iz jedne zemlje i dalje mogu da koriste aplikaciju kada posećuju drugu zemlju.\nPored navedenog, Microsoft je navodno pregovarao i o dodavanju sporazuma koji bi kompaniji dao rok od godinu dana da razdvoji TikTok od ByteDance-a i da se pozabavi problemima sa sigurnošću. ByteDance i Microsoft za sada nisu davali komentare po ovom pitanju.\nPogledajte još: Microsoft potvrđuje da planira da kupi TikTok\nNe predstavlja iznenađenje to što Microsoft makar pokušava da sklopi ovakav sporazum. Američki predsednik Donald Trump smatra da je TikTok pretnja dok god je u vlasništvu Kine i sugerisao je da bi bilo lakše kupiti kompletnu kompaniju nego samo njen deo. Ovo bi dodatno zadovoljilo Trumpove zahteve, a smanjilo bi šanse da servis bude zabranjen u SAD, čime bi izgubio preko 100 miliona korisnika.\nZa sada ne postoje garancije da će kupovina ovog obima biti sprovedena u delo, a ukoliko se to i desi još veći izazov će biti kompletno razdvajanje servisa od ByteDance vlasništva u određenom vremenskom periodu.


Hoval HomeVent® - Istorija\nIndustrijski ventilacioni uređaji novije generacije\nVentilacione jedinice koje ispunjavaju visoke zahteve ERP direktive, sa ugrađenim kontinualno promenljivim ventilatorima obezbeđuju komfor tretiranja vazduha u visokim halama.\nInovacija i zaštita okoline\nNovi TopTronic® E inteligentni regulacioni sistem sa daljinskim pristupom za kotlove, toplotne pumpe, solarne sisteme i sisteme za proizvodnju sanitarne tople vode.\nHoval aluFer® izmenjivač toplote\n13 septembar 1993\n1984. godine započelo je najefikasnije istraživanje tehnologije kondenzacije gasa, čiji je glavni rezultat patentirani Hoval aluFer® izmenjivač toplote sa integrisanom aluminijumskom mikrostrukturom. Energetska efikasnost, smanjenje troškova i dug radni vek samo su neke od prednosti nove generacije kondenzacijskih jedinica, čija je serijska proizvodnja započela 1994. godine.\nSa svojim kotlom za gasifikaciju drva, Hoval se prvi fokusira na tehnologiju gasifikacije na tržištu biomase. Proces sagorevanja u tri faze uskoro će postati opšte prihvaćen na tržištu tehnologije grejanja.\nVortex distributor vazduha i Air-Injector vrtložna komora\nHoval razvija poseban Vortex distributor vazduha koji su kasnije nazvali Air-Injector vrtložnom komorom, kako bi bio još efikasniji u grejanju i ventilaciji industrijskih hala.\nS Hovalom, Rurhgas Nemačka započinje zajednički razvoj tehnologije sagorevanja sa predmešanjem. Ovi gasni gorionici garantuju posebno nisku emisiju sagorevanja. Novi razvoj otvara put serijskoj proizvodnji gasnog gorionika pod nazivom UltraClean® 1986. godine.\nSamočisteća termolitička grejna površina\nRegistracija patenta koji će stvoriti trend: termolitička grejna površina koja se sama čisti. Inspirisao je imenovanje čitavog niza malih i srednjih kotlova: sa dodavanjem reči "Lyt" na kraju svojih naziva.\nDecentralizovani sistem ventilacije sa rekuperacijom namenjeno za industrijske hale\nPrezentacija decentralizovanog sistema ventilacije sa povratom toplote za industrijske hale. Korišćenjem ovog sistema potrebe za energijom za grejanje mogu se smanjiti za 60 procenata.\nProširenje asortimana proizvoda sa ventilacionim uređajima za industrijske hale i proizvodnjom aluminijumskih pločastih izmenjivača za povrat toplote za klima uređaje, ventilacione sisteme i proizvodnu tehnologiju.\n30 decembar 1967\nHoval slavi prekretnicu: stohiljaditi kotao napušta fabriku u Vaduz-u koji je 350.000-i Hoval kotao u Evropi\nHoval registruje svoj prvi patent za grejne površine, „Fischgratrohr“ dizajn, koji svojom povećanom površinom za prenos toplote postiže ogroman dobitak i na taj način povećava efikasnost. Sledili su dodatni patenti za grejnu površinu u 1972 i 1979.\nPrvi visokokapacitetni proizvođač sanitarne tople vode\nPrvi visokokapacitetni proizvođač sanitarne tople vode, Modul-plus, i dalje garantuje najviši nivo udobnosti sanitarne tople vode. Odlično se ponaša pri veoma promenljivim zahtevima, a istovremeno ispunjava najstrože higijenske standarde.\nPrva kompaktna kombinovana jedinica ...\nPrva kompaktna kombinovana jedinica na tržištu sa odvojenom komorom za sagorevanje za tečna, gasovita i čvrsta goriva - u osam različitih verzija.\n30 decembar 1957\nTokom ove decenije osnivaće se kompanije u Britaniji i Italiji, a zaključiće se i dodatni povoljni licencni sporazumi.\n"Neugut" investicija u industrijskom parku Vaduz-a\n30 januar 1957\nIzgradnja objekta "Neugut" u industrijskom parku Vaduz-a, koji je od tada sedište kompanije Hoval Group.\nGustav Ospelt stiče dozvolu da proizvodi grejne sisteme\n02 maj 1932\nUrezano u kamen: jednostavna peć pruža sistem centralnog grejanja.\nGustav Ospelt je patentirao svoju ideju i po prvi put potvrdio visoku efikasnost u izveštaju o testiranju EMPA.\nPatentiranje brenda "Hoval"\n07 mart 1945\nNaziv marke je akronim koji se sastoji od inicijala reči Heating Ospelt Vaduz Liechtenstein.\n25 novembar 1946\nOsnivanjem kompanija po Austriji i Švajcarskoj stiče međunarodnu reputaciju.\nKotao sa rezervoarem sanitarne tople vode\n17 avgust 1953\nPrvi kotao sa ugrađenim rezervoarom za sanitarnu toplu vodu, Hovaltherm, nadimak "raketa", revolucioniše evropsko tržište kotlova.\nHoval na Nemačkom tržištu\n30 januar 1955\nLicencni ugovor sa čeličnom kompanijom Friedrich Krupp za proizvodnju čeličnih kotlova ubrzaće rast i otvoriće Nemačko tržište za Hoval.


Aleksić: Koluvija na dan hapšenja kontaktirao načelnika beogradskog centra BIA-e - KRIK\nObjavio/la KRIK.rs maj 15, 2021\nPotpredsednik Narodne stranke Miroslav Aleksić rekao je juče da ima informacije da je optuženi narko-bos iz slučaja „Jovanjica“ Predrag Koluvija na dan hapšenja kontaktirao načelnika centra Bezbednosno-informativne agencije za Beograd. Iz BIA-e i Tužilaštva za organizovani kriminal nije odgovoreno na pitanja novinara KRIK-a o Aleksićevim tvrdnjama.\nAleksić tvrdi da poseduje informacije da je optuženi Koluvija na dan hapšenja kontaktirao načelnika BIA-e za grad Beograd i upitao tužilaštvo da li je ispitivalo njegovu ulogu u ovom slučaju.\n„Da li je Koluvija na dan hapšenja na auto-putu slao poruke i pozivao se upravo na Mirka Škera? Šta je uloga Mirka Škera, i otkud to da načelnik beogradskog centra BIA-e bude na vezi sa kriminalcem koji proizvodi drogu?”, upitao je Aleksić.\nŠkero je, kazao je Aleksić, zajedno sa direktorom ove bezbednosne agencije Bratislavom Gašićem i predsednikom države Aleksandrom Vučićem bio na kolegijumu u sedištu BIA-e u oktobru 2020. godine na kome je Vučić najavio rat mafiji. Aleksić je pokazao i fotografije sa kolegijuma na kome se vide Vučić, Gašić, i, kako on tvrdi, Škero.\nOn je istakao i da se Aleksandar Tošić, tadašnji šef BIA-e na Zvezdari koji je jedan od optuženih u slučaju „Jovanjica 2“, našao na imanju u Staroj Pazovi prilikom upada policije i da je tom prilikom tvrdio „da ga je na imanje poslao upravo Mirko Škero, kao njihov nadređeni u BIA-i“.\nKako je jedan od policajaca svedočio u tužilaštvu, Tošić je bio na „Jovanjici“ prilikom pretresa, a tom prilikom im je rekao da sa Koluvijom ima izvestan odnos službenog tipa i zamolio ih da informacija o tome ne ode u medije. Tužilac u optužnici ne pominje Mirka Škera.\nAleksić je postavio pitanja Tužilaštvu za organizovani kriminal, Ministarstvu policije, direktoru BIA-e kao i predsedniku Srbije o tome kakvu je ulogu Škero imao u ovom slučaju.\n„Tošić je takođe govorio Koluviji da Koluvija radi zdravu sistemsku priču – da li je tu zdravu sistemsku priču upravo organizovao neko iz BIA-e i da li je to upravo pomenuti gospodin Mirko Škero? Da li je tačno da je on bio jedan od glavnih logističara Predraga Koluvije vezano za proizvodnju marihuane na imanju ‘Jovanjica’?“, upitao je Aleksić.\nOn je upitao i kakva je odgovornost direktora BIA-e Bratislava Gašića.\n„Da li je Gašić u stanju da vodi Bezbednosno-informativnu agenciju i da njome upravlja i brine o bezbednosti Srbije i njenih građana, ako se ovakve stvari dešavaju u BIA-i? Gde je njegova odgovornost za uhapšene pripadnike BIA-e koji su optuženi i u direktnoj vezi sa proizvodnjom marihuane na imanju ‘Jovanjica’?“, zatražio je odgovore Aleksić.\nNovinari KRIK-a poslali su pitanja Bezbednosno-informativnoj agenciji (BIA) i Tužilaštvu za organizovani kriminal u vezi sa Aleksićevim tvrdnjama, ali nisu dobili nikakav odgovor.\nIz optužnice kolokvijalno nazvane „Jovanjica 2“, čije je detalje početkom godine objavio KRIK, vidi se da tokom istrage nisu saslušani Škero, Gašić, ali ni bivša državna sekretarka Dijana Hrkalović, iako je do nje dovela istraga – specijalne policijske tablice Koluviji je, tvrdi tužilaštvo, obezbedio policajac koji je tada radio kao Hrkalovićkin asitent. Pripadnici policije, BIA-e kao i odbegli pripadnik Vojnoobaveštajne agencije (VOA) terete se ovom optužnicom da su štitili Predraga Koluviju kome se sudi da je uzgajio više od tone marihuane na imanju u Staroj Pazovi. Suđenje treba da počne krajem meseca.\nPolicija, podsetimo, nije obavestila javnost o hapšenju Koluvije i pronalasku zasada marihuane u Staroj Pazovi iako to obično čini i hvali se mnogo manjim zaplenama droge. To je uradio upravo Aleksić, nekoliko dana nakon hapšenja. Tadašnji ministar policije Nebojša Stefanović pravdao je ćutanje rekavši da policija nije htela da upozori nove potencijalne izvršioce.


SAD ne napušta NATO, konflikt ne izbija u CG - Raskrinkavanje\nPortal Alo.rs objavio je 15. oktobra tekst pod naslovom „SAD NAPUŠTA NATO, OVO JE NAJCRNJI SCENARIO! Sve počinje u Crnoj Gori! Milo će pozvati snage da intervenišu, a ruske obaveštajne službe ulaze u državu i kreću prema glavnom gradu!“ Alo u tekstu prenosi dio analize ekspertske grupe Korber policy games i Međunarodnog instituta za strategijske …\nPortal Alo.rs objavio je 15. oktobra tekst pod naslovom „SAD NAPUŠTA NATO, OVO JE NAJCRNJI SCENARIO! Sve počinje u Crnoj Gori! Milo će pozvati snage da intervenišu, a ruske obaveštajne službe ulaze u državu i kreću prema glavnom gradu!“\nAlo u tekstu prenosi dio analize ekspertske grupe Korber policy games i Međunarodnog instituta za strategijske studije pod nazivom „Evropska bezbjednost u krizi“.\nAnaliza se bavi mogućim izlaskom Sjedinjenih Američkih Država iz NATO-a, odnosno raspadom tog saveza, identifikujući Zapadni Balkan kao područje na kom bi, u tom slučaju, mogao nastati konflikt.\nAlo piše da taj scenario neodoljivo podsjeća na aferu „državni udar“ u Crnoj Gori, zbog koje su lideri Demokratskog fronta, dva ruska oficira, kao i devet državljana Srbije, osuđeni na zatvorske kazne zbog pokušaja terorizma i stvaranja kriminalne organizacije.\nU tekstu Alo.rs se navodi:\nIzvor informacije portala Alo.rs je portal Sputnjik, koji je tekst o scenariju u slučaju izlaska SAD iz NATO-a objavio dan ranije. U tekstu portala Sputnjik ne pominje se Crna Gora.\nU analizi na koju se poziva portal Alo.rs, a koju je prenijelo još nekoliko domaćih i regionalnih medija, nigdje se eksplicitno ne pominje Crna Gora, već se govori o NATO članici sa Zapadnog Balkana. U ostalom, “NATO članica sa Zapadnog Balkana sa lukama na Mediteranu” može eventualno biti i Hrvatska ili Albanija.\nPortal Alo.rs tačno je prenio navode iz ove analize, ali je dodao dramatičan naslov koji čitaoce navodi na zaključak da su SAD već napustile NATO, a da je Crna Gora poprište sukoba u koji su se uključile i ruske snage.\nZbog takvog pristupa ovoj informaciji, objavu sa portala Alo.rs ocjenjujemo kao “manipulacija činjenicama”.\nVažno je napomenuti da bi mediji prilikom objavljivanja ovakvih tekstova, trebalo da budu pažljiviji i da ne najavljuju “apokaliptična predskazanja” sa dramatičnim naslovima koji, bez osnova, mogu izazvati nepotrebnu paniku među čitaocima.\nAlo: Manipulisanje činjenicama


DIDS 2018: Čuvari internet identiteta – PopArt Studio\nDIDS 2018: Čuvari internet identiteta\n7 mart, 2018 7 mart, 2018 16 februar, 2021\nPod sloganom Čuvari internet identiteta, deveta regionalna konferencija Dan internet domena Srbije (DIDS), u organizaciji Registra nacionalnog internet domena Srbije (RNIDS) održava se 6. i 7. marta u beogradskom hotelu Metropol Palace.\nPrvog dana konferencije održana su tri bloka predavanja i panel diskusija, od kojih je svaki bio fokusiran na određenu temu značajnu za poslovanje na internetu, dok je drugi dan rezervisan za Regionalni TLD forum, stručni skup namenjen predstavnicima nacionalnih internet registara iz regiona.\nIspratili smo prvi dan konferencije i mnogo toga novog, korisnog i zanimljivog saznali, te vam ovom prilikom prenosimo ključne stavke o kojima je bilo reči, a koje mogu biti od značaja za vaše onlajn poslovanje.\nSajber ličnost: Kako zaštititi privatnost na internetu?\nPostoji li, uopšte, privatnost na internetu i možemo li je zaštititi? Šta se sve smatra privatnim podacima? Kako možemo da sačuvamo svoj identitet onlajn i na koji način će Opšta uredba o zaštiti podataka o ličnosti (eng. General Data Protection Regulation, GDPR), koja će 25. maja 2018. godine stupiti na snagu u Evropskoj uniji uticati na poslovanje kompanija u Srbiji?\nTo su samo neka od pitanja pokrenuta tokom prvog bloka DIDS-a koji je održan pod nazivom Sajber ličnost. Uz moderaciju Vladimira Radunovića, direktora programa sajber bezbednosti Diplo fondacije, u panel diskusiji o ovoj temi učestvovali su:\nTomas Rikert (Thomas Rickert), predsednik Foruma za nazive i brojeve u Udruženju internet industrije Eco iz Nemačke\ndr Kormak Kalanan (Cormac Callanan), direktor kompanije Aconite Internet Solutions iz Irske\nNevena Ružić, pomoćnik generalnog sekretara u Službi poverenika za informacije od javnog značaja i zaštitu podataka o ličnosti.\nFokusirajući se na novitete koje donosi GDPR, kako onima koji posluju u EU, tako i svima onima iz drugih zemalja koji svoje proizvode plasiraju na tržište EU, ali i onima čije je poslovanje upućeno na stanovnike i poslovne subjekte iz Evropske unije ili na bilo koji način povezano sa njima, Tomas Rikert je u uvodnom predavanju istakao značaj potpunog razumevanja propisa koje donosi GDPR.\nBudući da je reč o uredbi, odnosno podzakonskom aktu Evropske unije, koji kao takav ima obavezujuću formu za sve članice i počinje da se primenjuje svuda podjednako od dana stupanja na snagu (za razliku od direktive koja omogućava period porilagođavanja i ne mora da bude obavezujuća), Opšta uredba o zaštiti podataka o ličnosti biće obavezujuća i važeća od 25. maja 2018. godine, kada zvanično stupa na snagu.\nKada je reč o zaštiti ličnih podataka, kako je objasnio Tomas Rikert, GDPR-om su mnogo preciznije definisane obaveze kompanija koje posluju onlajn. To znači da će svaka firma morati mnogo više računa da povede kada je reč o bezbednosti podataka koje prikuplja.\n„Nije dovoljno samo preduzeti sve mere zaštite od krađe podataka od strane nekog izvan kompanije, već je neophodno obezbediti dovoljan stepen zaštite podataka i unutar same firme, kako niko od zaposlenih ne bi imao mogućnost zloupotrebe dostupnih podataka.”\nKompanije će ubuduće morati još jasnije i još preciznije svakom korisniku da ukažu na to šta se od njegovih podataka prikuplja, zbog čega, na koji način se čuva i koliko dugo, da li postoji mogućnost preuzimanja podataka o klijentima od strane trećih lica i na osnovu čega, kao i još mnogo toga.\nDrugim rečima, GDPR podrazumeva:\npravo korisnika da njihovi podaci budu zaboravljeni\nIako je većina navedenog u manjoj ili većoj meri važila i do sada, potpuno nova stavka je pravo korisnika na prenos sopstvenih podataka iz jedne kompanije u drugu. To znači da u svakom trenutku korisnici mogu da zatraže, recimo, od jednog mobilnog operatera sve podatke kojima ta firma raspolaže o njima, a zatim i da te podatke prenesu kod drugog operatera, bez dodatnih objašnjenja.\nNovitet je i to što sada već prilikom izrade vebsajta jedne firme, što je posebno značajno za onlajn prodavnice, treba voditi mnogo više računa o implementaciji određenih elemenata već u programskom kodu. Na to se odnosi stavka o privatnosti na osnovu dizajna, a podrazumeva elemente koji na pozitivan ili negativan način mogu uticati na bezbednost ličnih podataka.\nJoš jedna novina u vezi sa tim jeste i činjenica da GDPR predviđa mnogo veću odgovornost i onih subjekata ili pravnih lica koja pružaju usluge, recimo, obrade podataka ili njihovog pohranjivanja na serveru ili takozvanom digitalnom oblaku (eng. cloud). Naime, sada će i oni moći da budu sankcionisani.\n„GDPR je usmeren na povećanje odgovornosti svih učesnika u proizvodnji, prikupljanju i distribuciji podataka na internetu. To znači da će ubuduće moći da se podnese pravno osnovana tužba protiv onih pravnih subjekata koji se i sami bave zaštitom podataka na internetu.”\nSankcije koje predviđa GDPR nisu ni malo bezazlene. Za manje prekršaje propisana je kazna od 10 miliona evra ili 2% godišnjeg prihoda kompanije, dok će oni koje snose odgovornost za krupnije greške morati da izdvoje 20 miliona evra ili 4% godišnjeg prihoda kompanije.\n„Prilično je jasno da su lični podaci kupaca proizvoda ili korisnika usluga važniji od samih proizvoda i usluga. Zaštita privatnosti korisnika mora da bude na prvom mestu po važnosti svima koji posluju onlajn.”\nPostoje naravno i izuzetni slučajevi, poput dozvole da policija ima uvid u podatke prilikom istraživanja kriminalnih radnji, ali GDPR bi svakako trebalo da postavi pravni okvir za veće poštovanje privatnosti na intrenetu.\nUbuduće, kako je istakao Kormak Kalanan, oni koji sami shvate da su greškom odali nečije lične podatke, možda neće biti prestrogo kažnjeni, ali ako jednu kompaniju, recimo, tuži neko ko je žrtva krađe identiteta, toj firmi se ne piše dobro.\nUčesnici u prvom bloku konferencije DIDS 2018: Nevena Ružić, Tomas Rikert i Kormak Kalanan / Izvor slike: RNIDS\nŠta to znači za poslovanje kompanija u Srbiji?\nIako uredba Evropske unije nije direktno obavezujuća za Srbiju, Nevena Ružić je ovom prilikom istakla da se od Srbije ipak očekuje usklađivanje sa evropskim propisima, kao i poštovanje novih pravila, posebno od strane onih pravnih subjekata u Srbiji čije je poslovanje na bilo koji način povezano sa EU.\n„Čini se da zaboravljamo da je pravo na privatnost jedno od osnovnih ljudskih prava zagarantovanih Evropskom konvencijom o ljudskim pravima. Suština donošenja GDPR-a stoga se ne može posmatrati kao puko nametanje novih propisa kompanijama, već je osnovna ideja zapravo povećanje odgovornosti poslovnih subjekata u vezi za zaštitom ličnih podataka i poštovanjem prava na privatnost. Pojedinac je, dakle u fokusu ove nove uredbe, a ne kompanije.”\nZa usklađivanje domaćih zakonskih akata sa evropskim biće potrebno vremena, napomenula je Nevena Ružić, ali od toga se neće odustati. Do tada, svi oni koji posluju sa EU biće samim tim obavezani novom evropskom uredbom, bez obzira na to što je firma registrovana u Srbiji.\nDa li će svi naši lični podaci na internetu postati mnogo bezbedniji čim GDPR stupi na snagu?\nNe, to se ne podrazumeva samo po sebi, zaključio je Kormak Kalanan, budući da je to oblast koja se stalno menja i konstantno podrazumeva prilagođavanje zakonskih uredbi.\nDigitalno nasleđe: Digitalizacija napreduje, ali još mnogo toga tek predstoji\nDrugi blok konferencije DIDS održan je pod nazivom Digitalno nasleđe, a glavna tema bila je digitalizacija u kulturi i nauci. Moderator je bila dr Tamara Vučenović, urednica Obrazovne redakcije Radio Beograda 2 , a u diskusiji su učestvovali:\nMatjaž Filo, rukovodilac Sektora za IT na Fakultetu društvenih nauka Univerziteta u Ljubljani\ndr Adam Sofronijević, zamenik direktora Univerzitetske biblioteke Svetozar Marković u Beogradu\nFokus diskusije bio je na očuvanju kulturne baštine i naučnih dostignuća kroz proces digitalizacije kulturnog i naučnog nasleđa. Kako smo mogli da čujemo od učesnika, proces digitalizacije je započet i u Srbiji i u Sloveniji, pri čemu su Slovenci možda malo i više postigli u toj oblasti do sada, budući da već poseduju ili rade na ostvarivanju nekoliko zvaničnih državnih digitalnih oblaka u koje će biti pohranjeni digitalizovani podaci.\nProblem sa kojim se suočavaju u Ljubljani, kako se istakao Matjaž Filo, jeste to što ne postoji jasno definisana strategija, ali i činjenica da trenutno zapravo ne postoji ni dovoljno velik digitalni oblak, jer je količina digitalizovanih podataka meri u hiljadama terabajta.\n„Samo u RTV Slovenija do sada je urađena digitalizacija koja iznosi nekoliko pentabajta, odnosno nekoliko hiljada terabajta, a procenjuje se da će digitalizovana arhiva brojati 30 pentabajta. To je, ponavljam, samo arhiva javnog medijskog servisa.”\nI u Srbiji je do sada urađeno dosta na digitalizaciji, istakao je Adam Sofronijević, ali i dodao da, s obzirom na to da celokupan proces digitalizacije nije jednostavan, moglo bi se reći da je Srbija zapravo tek u početnoj fazi digitalizacije.\nO tome koja se količina podataka u vezi sa kulturnim i naučnim nasleđem digitalizuje u drugim zemljama, najbolje govore podaci koje su izneli učesnici tokom diskusije, a odnose se na to da je u Južnoj Koreji pre 10 godina bila digitalizovana kompletna arhivska građa u državi, dok se, recimo, u jednoj univerzitetskoj biblioteci u Engleskoj digitalizuje 10 terabajta podataka dnevno.\nSa druge strane, broj prebačenih podataka iz analognih u digitalne medije u Univerzitetskoj biblioteci u Beogradu, kako je naveo Sofronijević, ukupno ne premašuje toliki broj terabajta.\nIpak, značaj digitalizacije, kako je tokom panel diskusije zaključio Nikola Božić, nemerljiv je kada je reč o budućnosti nauke i povećanju dostupnosti naučnih dostignuća svima koji su zainteresovani za nauku, te stoga i taj proces treba stalno unapređivati.\nOnlajn poslovanje: Indeks digitalne vitalnosti preduzeća u Srbiji\nTreći blok, a ujedno i zadnji na ovogodišnjem Danu internet domena Srbije, nazvan Onlajn poslovanje, bio je posvećen prisustvu uspešnih kompanija u Srbiji na internetu. Uvodno predavanje ovog bloka ticalo se izveštaja o digitalnoj vitalnosti koje su održali Milovan i Branka Matijević iz firme Mineco computers.\nNaime, istraživanje prisustva srpskih mikro, malih i srednjih preduzeća na internetu i društvenim mrežama bilo je sprovedeno tokom decembra 2017. godine za potrebe RNIDS a podaci su prikupljeni od strane istraživačke kuće GFK i analitičke kompanije Mineco computers. Podaci daju sveobuhvatnu analizu broja, kvaliteta i uticaja digitalnih kanala u vlasništvu domaćih MMS preduzeća na njihovo poslovanje.\nIndeks digitalne vitalnosti (eng. digital health index, DHI) prvi put je meren na srpskom tržištu, a u obzir su uzimani sledeći parametri: prisustvo digitalnih vidova komunikacije i njihov kvalitet (uspešnost i konkurencija), koji se zatim primenjuju na devet kanala komunikacije: vebsajt, Tviter, Fejzbuk, Linkdin, Jutjub, Blog (marketing sadržajem), aplikacija za mobilni telefon, opcija onlajn prodaje na sajtu, kao i prikupljanje podataka putem veb analitike.\nProvera upotrebe digitalnih kanala 300 mikropreduzeća (koja imaju od jednog do devet zaposlenih) pokazala je da je veb stranica najzastupljenija – kod čak 45% firmi, dok je 92% potrošača izjavilo da očekuje od firme da ima vebsajt. Poslovnu stranicu na društvenoj mreži Fejzbuk ima 28% kompanija u Srbiji, dok je 60% potrošača izjavilo da očekuje da firma ima poslovnu stranicu. S druge strane, samo 1% mikropreduzeća ima kanal na Jutjubu ili mobilnu aplikaciju, dok čak 32%, odnosno 43% potrošača ima to očekivanje. Takođe, ogroman potencijal za razvoj predstavlja i podatak da mikropreduzeća ne koriste blog kao sredstvo komunikacije, dok 17% potrošača očekuje da im se kompanije obrate na taj način.\nIzvor slike: RNIDS\nU pogledu broja digitalnih kanala, 34% firmi je izjavilo da koristi samo jedan digitalni kanal, 11% koristi dva, 5% tri, 4% četiri, dok iznenađujućih 46% uopšte ne koristi digitalne potencijale. Isto tako, kada je reč o zastupljenosti glavnog kanala, čak 45% preduzeća je izjavilo da koristi veb stranicu i još nešto u kombinaciji s njom, 46% ništa, a samo 9% Fejzbuk ili još neki drugi kanal. Tako se u više od 75% slučajeva analitika poslovanja (uglavnom Guglova) nalazi uvek u paru s glavnim kanalom komunikacije.\nSva preduzeća iz uzorka su takođe, usled prisustva na digitalnim platformama, povećala svoju produktivnost. Na osnovu finansijskih izveštaja iz 2016. godine 3000 srpskih mikro i malih preduzeća koja koriste veb stranice, podaci su pokazali da su mikro firme povećale svoj poslovni prihod, neto dobit i broj zaposlenih (+1), dok su male firme uspele da zaposle i do tri radnika više. Podaci o prihodima prikazani su u tabeli ispod.\nIstraživanje je takođe razmatralo i starost firme i upotrebu vebsajta, te se tako pokazalo da 58% firmi koje su registrovane u periodu od 1990. do 1999. godine ima veb stranicu, 2000-2009. – 49%, a začuđujuće mali procenat mladih firmi – samo 36% onih nastalih u periodu 2010-2016. godine. Postavlja se pitanje zbog čega je odnos ovakav. Možda zato što su starije firme stabilnije i veće? Možda se skoro 2/3 mladih firmi bez stranice na internetu oslanja na neki drugi vid reklamiranja, poput društvenih mreža ili preporuke od usta do usta?\nIzbor internet domena pokazao je da sufiks .rs imaju vebsajtovi čak 79% firmi, dok 19% ima .com a 2% neki drugi. Ovo istraživanje je takođe pokazalo da 72% potrošača preferira domen .rs usled sigurnosti i poverenja u veb stranicu.\nKao razlog neposedovanja veb strane u firmama navodi se odsustvo potrebe za njom (85%) i ostali razlozi (15%) poput nedostatka vremena, finansija, posedovanje poslovne strane na FB, problemi s održavanjem sajta i sl. Takođe, skoro polovina ispitanika (46% preduzeća) izjavilo je da nema nikakvo onlajn prisustvo, dok s druge strane potrošači favorizuju preduzeća koja imaju vebsajt, što otvara vrata ka razvoju u oblasti veb dizajna i veb programiranja.\nNakon ovih korisnih informacija, usledila je diskusija predstavnika uspešnih firmi u Srbiji: prodavnice igračaka za decu Archiplay, turističke agencije Viva travel, onlajn prodavnice baštenskih proizvoda Garden, prehrambene prodavnice Tegla’s i modne kuće Iskon mode. Sve ove firme potvrdile su kako je njihovo prisustvo na internetu značajno doprinelo razvoju poslovanja, pa čak i informaciju o tome da nikada ne bi mogli da dođu do tolikog broja kupaca bez digitalnih vidova promocije. Učesnici u diskusiji su takođe istakli i da samo prisustvo ne predstavlja kraj posla jer je vebsajt potrebno održavati i ažurirati, a povremeni redizajn sajta takođe je potreban i pokazuje da se poslovanje može unaprediti i do 1000%, kao u slučaju firme Tegla’s.\nJoš jednu godinu zaredom konferencija DIDS uspela je da okupi veliki broj stručnjaka iz zemlje, regiona, Evrope i sveta kako bi pokrenula diskusiju o značajnim temama za poslovanje na internetu. I ovaj put bilo je reči o veoma aktuelnim i značajnim temama iz oblasti onlajn poslovanja i nadamo se da smo ovim tekstom uspeli da vam prenesemo barem deo onoga što je rečeno tokom konferencije.\nNe preostaje nam ništa drugo nego da se zahvalimo organizatorima iz Registra nacionalnog domena Srbije na pozivu za učešće i čestitamo im na još jednoj uspešnoj konferenciji.\nSa zadovoljstvom očekujemo DIDS 2019!\nIzvor izdvojene slike: RNIDS\nMožda će vam biti zanimljivi i tekstovi:\nPopArt Studio na DIDS-u 2017\nDIDSEcoelektronsko poslovanjeGDPRzastita privatnosti\nKratki animirani filmovi koje vredi pogledati


Kina proglasila kraj epidemije: Pobeda medicinskog ili političkog sistema? | Svet | Novosti.rs\nNovostiOnline/Pečat | 05. april 2020. 17:03 | Komentara: 2\nKomunistička partija Kine predstavlja veliku pretnju po naše zdravlje i naš način života, kao što je to epidemija jasno pokazala – rekao je prošle nedelje američki državi sekretar Majk Pompeo na konferenciji za novinare u Vašingtonu, nakon virtuelnog sastanka sa kolegama iz Francuske, Velike Britanije, Italije, Nemačke, Kanade i Japana (G7). Vašington je time ponovo optužio Kinu. Ovoga puta za navodnu netransparentnost na početku epidemije virusa korona, zbog čega je, kako je navedeno u izveštajima, Kina dozvolila da se virus proširi svetom. Pompeo je donekle pomirljivo saopštio i da nije vreme za optužbe već za rešavanje ovog svetskog problema.\n„Očajnički želimo da radimo sa svim zemljama sveta, uključujući Kinu, da pronađemo rešenja kako bi što više ljudi ostalo živo i da potom obnovimo našu privredu koju je uništio virus iz Vuhana“, dodao je šef američke diplomatije, naglasivši (doslovno) da je svaka nacija iz G7 duboko svesna kampanje dezinformisanja u kojoj je bila angažovana Komunistička partija Kine.\nDva dana nakon pomenutog obraćanja Majka Pompea zvanični broj zaraženih virusom korona u SAD premašio je broj obolelih u Kini. Uprkos tome Bela kuća je pokazala znatno veću zabrinutost za nacionalnu ekonomiju, nego za nacionalno zdravlje. Predsednik Tramp nije uveo radikalne mere u borbi protiv virusa već pokušava da održi protočnost tržišta. Građanima je skromno predloženo da se zaštite držeći međusobnu distancu. Time im je isporučen imperativ nastavka života u najboljem od svih sistema na svetu, po svaku cenu.\nBUĐENjE VUHANA NAKON DVA MESECA\nVuhan, grad koji je bio najteže pogođen epidemijom virusa korona, polako se budi iz karantina i samoizolacije. Rad preduzeća i javni prevoz u gradu bili su suspendovani pre oko dva meseca.\nNeki od tržnih centara i tržnica u glavnom gradu provincije Hubej nastavili su s radom u ponedeljak. Šest linija gradske podzemne železnice otvoreno je u subotu.\nMeđutim, kako navode lokalni mediji, objekti poput bioskopa, knjižara, kafea, teretana i objekata za treniranje i dalje ne rade. Usluge restorana ograničene su na isporuku hrane.\nPre ulaska u metro stanice od građana se zahteva da skeniraju kju-ar kodove široko dostupnim aplikacijama za pametne telefone. Kada izađu iz voza, putnici ponovo moraju da skeniraju kju-ar kod. Mere su osmišljene kako bi se olakšao kontakt s putnicima u slučaju da se pokaže da je u vozu bilo zaraženih.\nInfracrveni termometri su ugrađeni u bezbednosnim prostorima za proveru telesne temperature putnika. Redari su prisutni u svakom vagonu podzemne železnice.\nGradski sistem podzemne železnice Vuhana u subotu je zabeležio 183.200 putovanja, svega pet odsto u odnosu na isti dan lane.\nDok se Pompeo bavio uzrocima pandemije, pretežno s hladnoratovskog ideološkog stanovišta, Kina je skromno, bez krupnih reči, proglasila kraj nacionalne epidemije. Širenje novog virusa korona je potpuno zaustavljeno u provinciji Hubej. Do početka ove nedelje u Kini je registrovano ukupno 81.439 pacijenata, od kojih je 3.300 preminulo. U isto vreme Peking je započeo opsežnu operaciju pomoći bezmalo celom svetu. Bilo da se radi o humanitarnoj pomoći, bilo o kupovini opreme, organizacioni nivo kineskih upravljačkih i proizvodnih kapaciteta pokazao se kao zavidno efikasan.\nDok ovaj tekst nastaje, kineski avion sa dvanaest i po tona dragocene medicinske pomoći sleće na zagrebački aerodrom. Pre toga Kina je poslala pomoć našoj zemlji, ali i SAD, mnogim državama Evropske unije i Afrike. Vesti o isporukama kineske pomoći svakodnevno čitamo ili gledamo posredstvom televizije i interneta.\nFondacija Ma Juna, osnivača kompanije „Alibaba“, u svetu poznatijeg kao Džek Ma, u SAD je sredinom marta poslala pola miliona medicinskih testova za virus korona i pola miliona maski koje su razdeljene američkim zdravstvenim centrima. Štaviše, Džek Ma je najavio da će svakoj afričkoj državi poslati po dvadeset hiljada testova, po sto hiljada medicinskih maski i po hiljadu zaštitnih odela s vizirima. Fondacije Džeka Maa i kompanije „Alibaba“ u međuvremenu su isporučile i pomoć Indiji, Azerbejdžanu, Butanu, Kazahstanu, Kirgistanu, Uzbekistanu i Vijetnamu. Ovim zemljama isporučeno je 1,7 miliona medicinskih maski, 1.650.000 testova i značajna količina medicinskih odela i opreme neophodne za borbu protiv pandemije virusa korona. Zaključno sa 29. martom, pomenute fondacije pomogle su 23 azijske zemlje sa 7,4 miliona maski, 4.850.000 testova i sto hiljada medicinskih odela.\nKina je ponudila pomoć u 89 država i četiri međunarodne organizacije za suzbijanje epidemije, uključujući donacije maski za lice ili druge medicinske opreme, kao i donaciju od 20 miliona dolara Svetskoj zdravstvenoj organizaciji. Timovi kineskih medicinskih stručnjaka poslati su u Iran, Irak, Italiju, Srbiju, Kambodžu i Pakistan, kao i u zajedničku radnu grupu u Veliku Britaniju, da pomognu u borbi protiv epidemije. Očekuje se da će više medicinskih timova biti poslato u zemlje kojima je to potrebno. Ovim je Kina demonstrirala visok nivo sinergije državnog i privatnog sektora.\nSlično SAD, kapaciteti Evropske unije za borbu sa pandemijom pokazali su se kao nedovoljni ili makar nedovoljno organizovani. Ispostavilo se čak da je evropska solidarnost mrtvo birokratsko slovo na papiru, o čemu, nažalost, najbolje mogu da svedoče pacijenti u Italiji ili Španiji. Tek nakon što je pomoć s timom eksperata stigla iz Kine u Beograd, Evropska unija je odlučila da prenameni ranije izdvojena sredstava u pomoć Srbiji, ali ćemo tek saznati na koji način i pod kojim uslovima. Zakasnelu odluku Evropske unije pratila je kampanja dela nevladinog sektora koja je trebalo da prikaže kako kineska pomoć u Beograd stiže pompezno, a evropska tiho, iako se radi o tome da je kineska pomoć stigla blagovremeno, a da evropska kasni. Pri tome je lako zaključiti da je evropska pomoć pre iznuđena geopolitičkim prilikama, nego što je motivisana solidarnošću sa ljudima u Srbiji.\nNemogućnost da se na efikasan način suoče s pandemijom i efikasno deluju, političke elite zapadnih zemalja pokušale su da maskiraju optužbama da Kina snosi odgovornost za pandemiju, odnosno da je na koncu koristi kako bi demonstrirala ulogu novog svetskog lidera. Male zemlje koje prihvataju kinesku pomoć optužuju se da tim činom pristaju na ćutanje ili niži nivo kritičkog odnosa prema „komunističkom režimu“ u Pekingu.\nPORUKA SI ĐINPINGA\nDok je kineska vlada punom parom radila na sanaciji štete koju epidemija nanosi nacionalnoj privredi, Si Đinping je pozvao na, kako je rekao, sveobuhvatni globalni rat protiv pandemije. Kineski predsednik ovaj poziv uputio je na vanrednom samitu lidera Grupe 20 najrazvijenijih zemalja sveta posvećenom pandemiji. Citat iz uvoda ovog teksta, u kom Majk Pompeo optužuje Kinu, izrečen je na uvodnoj konferenciji koja okuplja društvo sedam najrazvijenijih industrijskih zemalja i odslikava ključnu razliku u stavovima Kine i Zapada.\nKineski predsednik je posredstvom video-veze uputio isključivo poruke solidarnosti i uzajamne pomoći kao jedini izlaz iz krize i spas globalne ekonomije od drastičnije recesije. List „Čajna dejli“ piše da je virtuelni samit G20 prvi međunarodni skup takve vrste u istoriji te organizacije i prvi veći multilateralni događaj na kojem je Si Đinping učestvovao od početka epidemije. „U ovom trenutku neophodno je da međunarodna zajednica ojača poverenje, deluje jedinstveno i da zajedno radi na kolektivnom odgovoru“, rekao je Si Đinping na samitu. „Moramo sveobuhvatno da pojačamo međunarodnu saradnju i podstaknemo veću sinergiju, kako bi čovečanstvo moglo da pobedi u borbi protiv ovako velike zarazne bolesti“, poručio je kineski predsednik.\nObraćajući se samitu prošlog četvrtka, Si je podvukao potrebu da članice G20 iskoriste i koordiniraju svoje makropolitike, kako bi se suprotstavile negativnom uticaju i sprečile da svetska ekonomija padne u recesiju, pozvavši članice G20 da preduzmu kolektivnu akciju smanjenjem tarifa, uklanjanjem barijera i olakšavajući nesmetan protok trgovine.\nRekavši da zemlje G20 moraju zajednički da održavaju stabilan globalni industrijski lanac i lanac snabdevanja, kineski predsednik je rekao da će Kina povećati snabdevanje farmaceutskim proizvodima i drugim dnevnim potrepštinama. Mere koje preduzima Si je naveo u kontekstu višedecenijske kineske politike: „Kina će doprineti stabilnoj svetskoj ekonomiji, nastavljajući unapređenje reformi i otvaranja, proširiti pristup tržištu, poboljšati poslovno okruženje i proširiti uvoz i odlazne investicije.“\nOnlajn-sastanak G20 upriličen je, prema viđenju kineskih eksperata, kao hitan potez, budući da je izazov s kojim se svet suočava jednak, ako ne i veći od krize iz 2008. godine. Kriza izazvana pandemijom je složena utoliko što predstavlja direktan udar u više oblasti, kao što su javni zdravstveni sistem, ekonomija, bezbednost i društvo. Stoga, smatraju kineski eksperti, vreme i resurse više ne treba traćiti u takozvanoj strateškoj konkurenciji velikih zemalja.\nPoruka iz Kine je jasna. Nedelje pred nama pokazaće kakav će konačan stav zauzeti Donald Tramp.\nSudeći prema podacima kineskog Nacionalnog biroa za statistiku, industrijska proizvodnja u toj zemlji tokom januara i februara pala je za 13,5 odsto u poređenju sa istim periodom prošle godine. To je najveći pad industrijske proizvodnje u Kini još od januara 1990. godine. Ulaganja u osnovna sredstva beleže pad od 24,5 odsto, a ulaganja u privatni sektor su manja 26,4 posto. Maloprodaja je zabeležila pad od 20,5 odsto. „Sudeći prema ovim podacima, šok za kinesku ekonomiju izazvan epidemijom virusa korona veći je od globalne finansijske krize“, izjavio je „Rojters“ Džaang Ji, vodeći ekonomista kompanije „Džunghaj Šengžung kapital menadžment“.\nKineska centralna banka je početkom prošle nedelje upumpala 14,3 milijarde dolara u finansijski sistem, nudeći kompanijama garancije za srednjoročne zajmove. Centralna banka je takođe saopštila da smanjuje obaveznu rezervu banaka. Kineski mediji ipak konstatuju da se sektor potrošnje postepeno oporavlja od posledica izazvanih epidemijom. U izveštajima se ističu mere centralnih vlasti donete u cilju daljeg oslobađanja tražnje i povećanja potrošnje. Već sredinom marta prodaja vodećih trgovinskih lanaca porasla je za oko sedam odsto u odnosu na sredinu februara. U istom periodu prodaja na kineskim platformama za e-trgovinu porasla je više od trideset odsto.\nVang Bin, šef Odeljenja za tržište i potrošnju Ministarstva trgovine, rekao je na konferenciji za novinare u subotu da se napredak postignut u obnovi rada kompanija može pripisati povoljnim politikama i merama vlade. Prema njegovim rečima, kineska preduzeća će se postepeno vratiti u normalu, zahvaljujući preduzetim merama, iako se kompanije i dalje suočavaju s teškoćama, poput nedostatka kapitala i osoblja.\nPrema izveštaju agencije „Sinhua“, u petak je održan sastanak kineskog rukovodstva na kojem je analiziran učinak u borbi protiv virusa COVID-19. Na sastanku je naglašen značaj oslobađanja tražnje na domaćem tržištu, obnavljanja tržnih centara i tržnica na uredan način i osiguranje normalnog rada uslužnog sektora, uz efikasne mere prevencije i kontrole.\n„Treba uložiti napore u širenje potrošnje domaćinstava, razumno povećanje javne potrošnje i aktiviranje preduzeća uz održavanje postojećeg trenda nove potrošnje“, konstatovano je na sastanku. Do prošlog petka prodaja u velikim supermarketima i prodavnicama većih proizvoda premašila je prodaju u istom periodu prošle godine. Više od 95 odsto robnih kuća bilo je otvoreno do prošlog petka, a njihova prodaja je porasla na nivo od oko 50 odsto u odnosu na isti period lane. Veleprodajne cene povrća niže su za 16,5 procenata, u odnosu na kraj februara, a cena svinjetine pala je za 7,4 odsto u odnosu na sredinu prošlog meseca.\nMinistarstvo trgovine zatražilo je od regija za koje se smatra da su pod niskim rizikom od zaraze da odmah uklone, kako je navedeno, mere prekomerne kontrole kako bi život učinili pogodnijim. Ministarstvo će uputiti preduzeća da primenjuju klasifikovane mere za sprečavanje i kontrolu bolesti i da podstiču sigurno okruženje za potrošače, rekao je Vang. Cilj je povećanje potrošnje.\nBudući da Kina ima razvijenu mrežu e-trgovine, kućna izolacija i karantin dodatno su podsticali potrošačke navike kupovine na mreži. Prema nedavnom izveštaju, koji je objavila globalna kompanija za merenje i analizu podataka „Nilsen Kina“, 89 odsto anketiranih Kineza reklo je da će nakon epidemije „spremnije kupovati“ posredstvom interneta za svakodnevne potrebe ili sveže proizvode nakon završetka pandemije. Justin Sardžent, predsednik „Nilsena Kina“, izjavio je da je epidemija brzo promenila način na koji kineski potrošači razmišljaju o svom zdravlju i promenila njihovo ponašanje u kupovini. „To je ujedno i izazov i prilika… Vlasnici brendova trebalo bi neprestano da prihvataju promene tokom istraživanja novih poslovnih strategija“, navodi Nilsen.\nU nizu ekonomskih mera jedna odluka kineske vlade može imati značajan uticaj na globalna tržišna kretanja, mimo standardnih mera ekonomske politike. Kina će, u skladu s opredeljenjima svog rukovodstva, preduzeti dalje korake i u cilju, kako je navedeno, jačanja međunarodnog kapaciteta teretnog vazdušnog prometa i stabilizacije lanaca snabdevanja, odlučeno je 24. marta na sastanku Državnog saveta (kineske vlade). Premijer Li Kećijang naglasio je da se mora ubrzati razvoj međunarodnog logističkog sistema i sistema usluga isporuke, da bi se održao nesmetan rad industrijskog lanca. „Količina tereta koja se prevozila putničkim avionima je pala, a troškovi slanja znatno su porasli. Tokom reakcije na epidemiju, do izražaja su došle slabe veze u našem kapacitetu vazdušnog transporta. Moramo olakšati i međunarodne i domaće usluge vazdušnog prevoza i zadržati međunarodni kapacitet letenja tereta da bismo sprečili potencijalne šokove u lancima snabdevanja i olakšali ponovno pokretanje poslovnih aktivnosti“, rekao je kineski premijer.\nKineska vlada je pozvala i na uvođenje efikasnijih mera radi povećanja međunarodnog kapaciteta za teretni saobraćaj u zemlji i obezbeđenje neometanih isporuka pošiljki, sve u cilju jačanja kineske ekonomije i konkurentskih prednosti Kine u međunarodnim logističkim uslugama. Avio-prevoznici će dobiti podršku za proširenje flote uvođenjem više teretnih letelica, zakupom ili kupovinom. „Uloga tržišta biće u potpunosti iskorišćena i sve avio-kompanije dobiće jednaku podršku, bez obzira na strukturu vlasništva“, piše u izveštaju „Sinhue“. U izveštaju je navedeno i da će biti podsticano spajanje kompanija za vazdušni teretni i logistički saobraćaj i njihova reorganizacija, dok će kompanijama za ekspresnu dostavu biti pružena podrške u širenju avio-usluga i inostranstvu. Na aerodromima koji poseduju značajne kapacitete za rukovanja teretom biće ukinuta ograničenja i podstaknuta puna iskorišćenost kapaciteta. „Moramo planirati unapred i iskoristiti inicijativu logističkih firmi u razvoju međunarodne mreže vazdušnog saobraćaja“, konstatovao je Li Kećijang. Tamo gde to uslovi dozvoljavaju, međunarodni aerodromi u Pekingu, Tijenđinu, provinciji Hebej, u delti reke Jangce, Guangdongu, Hongkongu, Makau, Čengduu i Čungćingu biće pružane usluge carinjenja 24 sata dnevno, uz poboljšanje efikasnosti bezbednosnih provera i procedura carinjenja. „Proizvodni sektor je prvi počeo da radi i iskustvo je stečeno u ovom procesu. Glavni izazov je oko začepljenih lanaca snabdevanja.\nMala i srednja preduzeća trebalo je da obnove proizvodnju u punom kapacitetu, a to je uticalo na ceo industrijski lanac. Stoga je presudno da sve politike podrške za manje firme budu blagovremeno i u potpunosti postavljene“, rekao je premijer Li.


Natpis 'Ostanite kod kuće' na zgradi u Milanu\nKorona virusom u svetu je zaraženo više od milion i tri stotine hiljada ljudi, dok je umrlo negde oko sedamdeset hiljada. Takođe, prvi put od izbijanja krize identifikovan je prvi slučaj životinje zaražene virusom i to u zoološkom vrtu u Njujorku.\nStabilnije u Italiji i Španiji\nU dve najpogođenije evropske države Italiji i Španiji broj novih infekcija korona virusa, kao i broj preminulih, nastavlja da pada.\nItalija je juče zabeležila nešto više od pet stotina preminulih, što je najniži broj od 19. marta, dok je Španija prijavila skoro sedam stotina mrtvih, što je najniže u prethodnih deset dana.\n“Kriva je počela da opada, kao i broj umrlih”, rekao je predstavnik Ministarstva zdravlja Italije Silvio Brusafero i dodao da bi sledeća faza u Italiji mogla da znači popuštanje striktnih mera i jednomesečnog karantina.\nBroj novozaraženih opada i u Nemačkoj, gde se već četvrti dan beleži pad broja novih infekcija, objavio je nemački institut “Robert Koh”.\nNemačka je, inače, jedna od retkih zemalja koja sprovodi masovna testiranja na korona virus i do sada je registrovala skoro sto hiljada obolelih.\nMeđutim, za razliku od ostalih evropskih država, Nemačka beleži relativno nisku stopu smrtnosti, jer je u toj zemlji do sada preminulo oko hiljadu i po ljudi.\nDžonson na bolničkom testiranju\nBritanski premijer Boris Džonson u nedelju uveče je primljen u bolnicu zbog toga što je, deset dana nakon potvrde da ima korona virus, nastavio da ispoljava simptome.\n"Danas je u bolnici na testovima, ali on će i dalje biti obaveštavan i voditi vladu", izjavio je za BBC ministar za zajednice Robert Dženrik i naveo da će se Džonson brzo vratiti u svoju rezidenciju.\nDodao je i da se premijer Velike Britanije oseća dobro i da je u bolnicu je otišao iz predostrožnosti, na preporuku lekara.\nNakon što je objavljeno da je premijer primljen u bolnicu, britanska funta je naglo opala, ali je počela da se oporavlja pošto je saopšteno da je u pitanju samo testiranje i da se premijer oseća dobro.\nDa povrati nadu i ulije optimizam juče je pokušala i britanska kraljica Elizabeta II, koja se naciji vanredno obratila tek četvrti put od kada je preuzela vlast 1952. godine.\n"Uspećemo. Vratiće se bolji dani i ponovo ćemo se sresti sa svojim porodicama i prijateljima", poručila je kraljica i zahvalila se svima koji se nalaze na “prvoj liniji fronta”, a pre svega zdravstvenim radnicima i medicinskom osoblju.\nKraljica je Britancima i zemljama Komonvelta poručila da ostanu disciplovani i da se svet nalazi u “epohi narušenosti normlanog života”, ali da će se uskoro vratiti bolji dani i da ćemo biti ponosni na zajednički poduhvat.\nU Rusiji najviše novih infekcija u jednom danu\nBroj novozaraženih korona virusom u Rusiji je u prethodna 24 časa iznosio skoro hiljadu, što je najveći dnevni skok u Rusiji otkako je zabeležen prvi slučaj.\nTo je rast od 18 odsto u jednom danu i broj zaraženih u Rusiji sada iznosi oko šest i po hiljada.\nEpicentar je i dalje glavni grad Moskva koji ima oko šest stotina novih slučajeva.\nRusija je zatvorila granice, a Moskva se već dve nedelje nalazi u karantinu. Ljudi iz svojih domova smeju da izlaze samo ukoliko idu u prodavnicu, lekaru ili da šetaju ljubimce.\nŠirom zemlje je od virusa umrlo 47 ljudi, a oporavilo se 406 osoba.\nBlizu 10.000 preminulih u SAD\nU Sjedinjenim Američkim Država je u poslednja 24 sata od korona virusa umrlo više od hiljadu i dvesta ljudi, čime se broj žrtava približio cifri od deset hiljada.\nPrema poslednjem izveštaju Univerziteta Džon Hopkins u SAD je zaraženo oko 330 hiljada ljudi.\nAmerički predsednik Donald Tramp upozorio je Amerikance da vrhunac epidemije tek predstoji, ali da vidi svetlo na kraju tunela i da je potrebno što pre otvoriti zemlju.\nTračak nade vidi i guverner Njujorka Endru Kuomo, ali je upozorio da je još uvek teško predvideti da li je dostignut vrhunac.\n“Ili se nalazimo na vrhuncu krive ili je reč o stangnaciji. Još je rano da bismo to utvrdili, jer moramo sačekati podatke u narednim danima, kako bismo uspeli da identifikujemo trend”, poručio je Kuomo, čija država je i dalje epicentar zaraze korona virusa u SAD.\nPad broja preminulih u Njujorku\nNjujork je zabaležio blagi pad u broju umrlih i prijavljeno je oko šest stotina preminulih, čime je broj žrtava porastao na četiri hilajde i dvesta.\n“Moramo biti oprezni. Ovaj virus je brutalni ubica. Ljudi koji su najranjiviji moraju ostati u izolaciji i moramo ih zaštititi”, poručio je Kuomo.\nTakođe, opada i broj ljudi koji su na respiratorima, dok broj otpuštenih iz bolnica raste. Problem je što su njujorške bolnice preopterećene i što počinje da nedostaje medicinske opreme.\nVlasti Njujorka strahuju i od potencijalnog skoka zaraženih u naredne dve nedelje i poručuju da bi u tom slučaju moglo da dođe do kolapsa zdravstvenog sistema.\nFederalna vlada poslala je oko hiljadu dodatnih medicinskih radnika da pomognu u borbi protiv virusa u Njujorku.\nBolnice su počele i da uzimaju krv od izlečenih pacijenata, jer se nadaju da bi to moglo da pomogne u lečenju zaraženih.\nČovek zarazio tigricu u njujorškom zoo vrtu\nU Njujorku je zabeležen i prvi slučaj korona virusa u zoološkom vrtu, gde je četvorogodišnja tigrica testirana pozitivno.\n"Nije poznato kako će se ta bolest razvijati kod velikih mačaka jer različite vrste različito reaguju na nove infekcije, ali ćemo nastaviti da ih pomno nadziremo i predviđamo potpuni oporavak", rečeno je iz zoološkog vrta.\nŽivotinje je zarazio radnik vrta koji je pozitivan na korona virus, ali nema simptome.\n"Ovo je prvi put u svetu da je osoba zarazila životinju", rekao je glavni veterinar u zoološkom vrtu Paul Kejl.\nSimptomi respiratornih bolesti u ovom zoološkom vrtu pojavili su se kod još pet tigrova i lavova, dok ostale životinje ne pokazuju simptome bolesti.\nVuhan spreman za otvaranje\nNakon što se život u Kini vraća u normalu posle skoro tri meseca karantina, situacija u ostalim azijskim zemljama varira.\nKineske vlasti su saopštile da su utvrdile 39 novih slučajeva zaraženih korona virusom, a od toga je njih 38 doputovalo iz inostranstva.\nPrema zvaničnim podacima, u Kini je korona virusom zaraženo više od osamdeset hiljada ljudi, dok je umrlo više od tri hiljade.\nU Vuhanu, odakle je bolest krajem decembra počela da se širi po gotovo celom svetu, nije otkriven nijedan novi slučaj.\nIzolacija Vuhana, koja traje duže od tri meseca, trebalo bi da bude ukinuta u sredu, javlja AP.\nJužna Koreja zabeležila najmanji broj novih infekcija\nJužna Koreja prijavila je manje od pedeset novih slučajeva korona virusa, što je najmanji broj od kada je epidemija dostigla vrhunac u toj zemlji krajem februara.\nNajviši broj zaraženih u toj zemlji zabeležen je poslednjeg dana februara, kada je prijavljeno 909 slučajeva.\nU Južnoj Koreji obolelo je nešto više od deset hiljada ljudi, dok je umrlo oko dve stotine.\nAnalitičari navode da je Južna Koreja, uglavnom uspela da pod kontrolu stavi pandemiju.\nMeđutim, zvaničnici traže pojačanu opreznost uz upozorenje da bi velika epidemija mogla ponovo da se pojavi pošto je primjetan rast oboljelih u crkvama, bolnicama i staračkim domovima, ali i među putnicima.\nU Japanu verovatno vanredno stanje\nZa razliku od Kine i Južne Koreje, koje su zarazu stavile pod kontrolu, Japan će zbog korona virusa sutra proglasiti vanredno stanje u trajanju od šest meseci, prenosi Rojters.\nU Japanu je više od tri i po hiljade zaraženih, a umrlo je oko 85.\nU glavnom gradu Tokiju je zabeleženo oko hiljadu slučajeva.\nIako brojke još uvek nisu zabrinjavajuće, primećuje se trend rasta, zbog čega japanska vlada želi da preduzme mere predostrožnosti.\nPremijer Šinzo Abe verovatno će objaviti svoj plan tokom dana, pišu japanski mediji, dok će mere stupiti na snagu za dva dana.\nU vanrednom stanju doći će do zatvaranja firmi, a ljudi će biti pozvani da ostanu kod svojih kuća.\nMeđutim, u većini slučajeva nema predviđenih kazni za nepoštovanje mera, te će sve zavisiti od samih Japanaca.\nVlada priprema i stimulacioni paket za ublažavanje udara na ekonomiju, koja se već suočava sa recesijom.\nGejts: Jedino vakcina može da porazi virus\nŽivot se može vratiti u normalu tek kada pronađemo vakcinu za korona virus, poručio je osnivač Majkrosofta Bil Gejts.\nRazvijenije zemlje, kao što su SAD, uspeće da pobede virus pre ili kasnije, ali jedino kada vakcina bude dostupna svima u svetu, možemo očekivati da će se život vratiti u normalu\n“Virus mora biti pobeđen na globalnom nivou. Razvijenije zemlje, kao što su SAD, uspeće da pobede virus pre ili kasnije, ali jedino kada vakcina bude dostupna svima u svetu, možemo očekivati da će se život vratiti u normalu”, rekao je Gejts.\nOn je poručio i da je potrebno izgraditi frabrike koje bi radile na pronalasku vakcine.\nVakcine sigurno neće biti pre sledeće godine, a prema najoptimističnijim procenama svet bi mogao da ima vakcinu do juna 2021. godine.\nPoljska na početku borbe protiv korona virusa


Pokret Dveri protiv izgradnje “najveće džamije u Evropi” – Minber\nlis. 11, 2013 at 7:42 am\nPokret Dveri saopštio je danas da se protivi tome da najveća džamija u Evropi bude napravljena u selu Duga Poljana u Raškoj oblasti navodeći da muslimani treba da imaju sva prava ali da za takvu džamiju ne postoji nijedan razlog, prenosi Tanjug.\n“Naša braća i komšije muslimani, sa kojima živimo vijekovima zajedno, imaju sva ljudska i građanska prava u Srbiji, i nema razloga za ovakvim provokacijama,” navode Dveri.\nTaj pokret zato zahtjeva od nadležnih državnih organa narodni referendum, poput onog koji je održan u Švajcarskoj na kome bi se građani Srbije izjasnili da li žele da u Srbiji bude izgrađen najviši minaret u Evropi.\nProsto je nevjerovatno, navodi pokret, da se u selu Duga poljana u opštini Sjenica, koje ima 500 stanovnika i već ima džamiju, sprema izgradnja najveće džamije u Evropi.\n“Ali ako se zna da je kamen temeljac postavio muftija Zukorlić, da se Duga poljana nalazi praktično na tromeđi između Sjenice, Novog Pazara i Tutina, da se nalazi u blizini planine Ninaje, koja je postala poznata po kampu muslimanskih terorista koji je otkriven prije nekoliko godina,” onda je ovaj poduhvat ‘sasvim logičan’, navedeno je između ostalog u saopštenju.


NAJAVLjENO VRELO KOŠARKAŠKO LETO U NOVOM SADU\n7. јуна 2018. Novi Sad, Sport, Vesti\nGradonačelnik Novog Sada Miloš Vučević zajedno je sa predsednikom Košarkaškog saveza Srbije Predragom Danilovićem, članom Gradskog veća za sport i omladinu Ognjenom Cvjetićaninom, pokrajinskim sekretarom za sport i omladinu Vladimirom Batezom i direktorom JP SPC „Vojvodina“ Milanom Jarićem prisustvovao konferenciji za novinare povodom najave utakmice seniorske reprezentacije Srbije protiv Nemačke u okviru kvalifikacija za Svetsko prvenstvo 2019. godine u Kini. Tom prilikom, najavljeno je i Evropsko prvenstvo za kadete u avgustu u Novom Sadu, kao i početak prodaje ulaznica za meč Srbija-Nemačka koji će biti odigran 2. jula u Velikoj dvorani novosadskog Spensa.\n„Lepi događaji su pred nama i Novosađane očekuje vrelo košarkaško leto na Spensu. Prvi tim naše muške košarkaške reprezentacije igraće 2. jula protiv Nemačke i pozivam sve ljubitelje košarke da dođu u Novi Sad i da svi zajedno bodrimo naše reprezentativce. Drugi važan događaj koji nas očekuje u avgustu jeste Evropsko prvenstvo za kadete u avgustu i hvala Košarkaškom savezu Srbije što je doneo odluku da naš grad bude domaćin. Uz veliku podršku republičke i pokrajinske vlade, kao i Grada Novog Sada uvereni smo da će Spens opravdati očekivanja i biti odličan domaćin. Ono što će posledično uslediti jeste još bolja popunjenost hotela, ugostiteljskih objekata, više posla za taksi službu, a sve to donosi direktnu korist preduzetnicima i indirektnu Gradu, tako da je ova manifestacija i konkretna podrška domaćoj privredi da se uposle svi oni kapaciteti koji imaju benefit od ovakvih događaja“, rekao je gradonačelnik Miloš Vučević.\nPredrag Danilović je rekao da je odlučeno da se utakmice Evropskog prvenstva za kadete igraju upravo u Novom Sadu, jer bi trebalo decentralizovati održavanje velikih prvenstava u Srbiji. „Zahvaljujem se gradskoj i pokrajinskoj vladi, kao i Ministartsvu omladine i sporta, jer bez njih ne bismo mogli sve ovako kvalitetno da uradimo. FIBA je dodelila Srbiji da bude domaćin, a mi smo to zaduženje poverili Novom Sadu. Deset dana uoči odigravanja utakmice za Svetsko prvenstvo za seniore, reprezentacija Srbije će obavljati pripreme u Novom Sadu.\nKako će tada naša seniorska ekipa biti u gradu duži period, to ćemo iskoristiti da dogovorimo razne aktivnosti kako bismo takmičenje približili građanima“, rekao je Danilović i pozvao sve gledaoce da bodre A selekciju u julu i kadetsku reprezentaciu u avgustu.\nNa konferenciji se obratio i direktor JP SPC „Vojvodina“ Milan Jarić koji je istakao da su izvršena velika ulaganja kako bi Spens opravdao epitet dobrog domaćina. Vladimir Batez je istakao da su se uspešnom saradnjom republičke, pokrajinske i gradske vlasti brzo i efikasno svi sportski, ali i pomoćni objekti Spensa podigli na nivo koji zahtevaju pravila Fibe.\nKarte po ceni od 300 do 600 dinara se mogu kupiti na svim prodajnim mestima „Eventima“, kao i na Spensu i putem interneta


Ambasador Srbije u Ukrajini: Borba srpskih kamiondžija za život - Opcija\n“Upravo se završio policijski čas, pao je mali sneg, od jutros se videlo nekoliko vozila na ulici”, rekao je on. Najveći problem trenutno su vozači kamiona koji se nalaze na graničnim prelazima prema Rumuniji i Mađarskoj. Ukrajinci ne dozvoljavaju da roba ruskog ili bjeloruskog porijekla napusti Ukrajinu.\n“Obraćali su nam se za pomoć, ljudi su ogorčeni zbog situacije u kojoj su se našli. Mi smo zajedno sa udruženjem vozača zvali Privrednu komoru Srbije, činimo sve što je u našoj moći da pređu granicu. Kontaktirali smo i Oleksandra Aleksndrovič i zamolili da učini sve sa svoje strane, putem svojih kanala, da vozači budu pušteni”, rekao je Jovanović.\nAmbasador je ukazao da je problem što zvanične institucije u Kijevu ne rade, i da ne postoji način da se nekome zvanično obrate.\n“Sada je već pitanje njihovih života”, dodao je ambasador.\nVozači imaju određene zalihe hrane i vode, ali gorivo im je na minimumu, jer se, zbog ratnog stanja, samo po 20 litara može sipati na benzinskim pumpama u Ukrajini. Prema njegovim riječima, najmanje 44 kamiona su zarobljena kod prelaza Đakovo, zatim još 30 na drugom kraju zemlje, kao i dodatnih 100 kamiona se vraćaju, a koji su krenuli u Ukrajinu. Takođe, mnogo je vozača koji su zarobljeni na pojedinačnim parkinzima, prenosi B92.


Inauguracija Centra za konzervaciju i restauraciju | Zemaljski muzej Bosne i Hercegovine\nInauguracija Centra za konzervaciju i restauraciju\nU srijedu 1. juna 2016. godine, svečano će biti inauguriran Centar za konzervaciju i restauraciju u Zemaljskom muzeju BiH.\nCentar za konzervaciju i restauraciju otvorit će ambasador republike Italije Ruggero Corrias i ministar Civilnih poslova BiH Adil Osmanović, a otvorenje je planirano za 17:30 sati.\nOvo je prvi Centar ovog tipa u Bosni i Hercegovini, bit će smješten u Zemaljskom muzeju BiH kao vodećoj naučno-istraživačkoj instituciji u našoj zemlji, a njegovo predstavljanje bit će uveličano otvaranjem izložbe „Reliving the Past: Tradition and Perspective“. Riječ je o dokumentarnoj izložbi predmeta iz zbirki Zemaljskog muzeja BiH, koja ima za cilj promovisanje rada Vrhovnog centra za konzervaciju i restauraciju u Rimu i posjetioce treba da provede kroz postupke rada, od arheoloških iskopavanja, preko postupka konzervacije predmeta do finalnog proizvoda – same izložbe.\nPrva faza projekta uspostavljanja Centra za konzervaciju i restauraciju je nabavka opreme za Laboratoriju za konzervaciju metala, te obuka za uposlenike Zemaljskog muzeja BiH u trajanju od 4 sedmice. Prvoj sedmici obuke, osim osoblja Muzeja prisustvovat će i 20 učesnika iz Goražda (JU Centar za kulturu Goražde), Mostara (Muzej Hercegovine, Mostar), studenti druge godine studija Restauracije i konzervacije i studenti arheologije Univerziteta u Sarajevu.\nNastava će u prvoj sedmici biti kombinacija teorijskih predavanja i praktične primjene znanja, dok će ostatak predavanja prevashodno biti fokusiran na praktični rad i usvajanje, odnosno ponavljanje stečenih znanja iz oblasti konzervacije metala na arheološkim materijalima.\nS obzirom na bilateralni sporazum između Republike Italije i Bosne i Hercegovine i partnerstvo koje su promovisali Paolo Gentiloni, ministar vanjskih poslova Republike Italije i Dario Franceschini, ministar kulture Republike Italije tokom svojih nedavnih misija u Bosni i Hercegovini, ovo treba da bude samo početak saradnje na projektu Centra za konzervaciju i restauraciju pokretnog kulturnog naslijeđa.


Protutnjala "Nostalgija", Šarganska osmica oživela sećanja - Naši u svetu\nObjavljeno 28/08/19 u 18:00\n“Vožnja traje oko dva časa, uz zadržavanja na graničnom prelazu. Ove godine smo nekoliko puta dolazili u Višegrad, a sledeća vožnja biće u ponedeljak, 5. septembra. Imaćemo oko 30 stranaca koji su najviše i zainteresovani za vanredne vožnje do Višegrada”, naveo je Milekić.\nMilan Nikolić iz Leskovca rekao je da mu je današnja vožnja oživela sećanje na neka prošla vremena.\nMokra GoraNostalgijaPrirodne lepotešarganska osmicavišegrad\nKada su posle tri sata borbe izvadili ribu, nisu mogli da veruju šta je Andrija…\nRekonstruisana na Drini ćuprija\nKustendorf od 11. do 16. januara na Mećavniku


RAJČEVIĆ: Važno digitalno povezivanje matice i dijaspore | Banjaluka.net\nRAJČEVIĆ: Važno digitalno povezivanje matice i dijaspore\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević rekao je danas u Banjaluci da je digitalna komunikacija sve više zastupljena i da je zato veoma značajno digitalno povezivanje matice i dijaspore.\n“Veoma je značajna inicijativa da Republika Srpska pokrene izradu tehnološke platforme putem koje će komunicirati sa ljudima u inostranstvu”, rekao je Rajčević na Forumu dijaspore na panelu o temi “Dijaspora za 21. vijek”.\nOn je istakao da je potrebno dati smjernice ljudima u inostranstvu na koji način da promovišu vrijednosti Republike Srpske.\n“To je važno za donošenje političkih odluka, ali i za ekonomski razvoj. Realno je očekivati da naši ljudi u inostranstvu budu stavljeni u funkciju razvoja Srpske”, dodao je Rajčević.\nOn kaže da će se jedinstvenom platformom Vlada Srpske staviti na raspolaganje dijaspori.\n“Vlada Republike Srpske biće pokretač i nosilac izrade tehnološke platforme. Tako ćemo imati evidenciju o našim ljudima u inostranstvu koji žele razvoj Srpske”, rekao je Rajčević.\nŠef Predstavništva Republike Srpske u Belgiji Mario Đuragić rekao je da je ovo predstavništvo razvilo “platformu mapiranja ljudskih potencijala” Srpske u inostranstvu.\n“Ideja je bila da pokušamo savremenim tehnologijama kreirati virtualnu zajednicu kojom će biti prevladan geografski prostor. Cilj je da okupimo kvalitetne ljude koji mogu pomoći razvoju Srpske. Baza podataka se puni svakodnevno, a ovo mora biti državni projekat”, kaže Đuragić.\nOn je napomenuo da se modernim tehnologijama mogu povezati Srpska i dijaspora.


04.11.2020 u 12:22\nZahvaljujući poslovnom modelu koji je usmeren na povećanje operativne efikasnosti i uštede na svim nivoima, NIS je postigao dobre finansijske rezultate u trećem tromesečju 2020. godine. Istovremeno, NIS je uspeo da očuva stabilnost na tržištu naftnih derivata, socijalnu sigurnost zaposlenih, kao i zdravlje zaposlenih i potrošača. U periodu januar-septembar tekuće godine naftno-gasna industrija bila je pod uticajem negativnih globalnih trendova, pre svega smanjenja potražnje za naftnim derivatima usled pandemije COVID-19, kao i oštrog pada cena nafte. Prosečna cena nafte tipa Brent u prvih devet meseci ove godine iznosila je 40,8 dolara za barel i bila 37% niža u poređenju sa istim periodom 2019. godine. I pored nepovoljnih spoljnih faktora, NIS je u periodu januar-septembar ove godine\n02.11.2020 u 13:48\nNovi program „NIS Energy” za diplomce i master studente\nKompanija NIS pokreće novi program za mlade pod nazivom „NIS Energy” namenjen diplomcima i master studentima, a svi zainteresovani mogu se prijaviti do 30. novembra slanjem svoje biografije putem linka https://posao.nis.rs/prijava/nis-energy. „NIS Energy” je jednogodišnji, plaćeni program kompanije NIS koji je namenjen motivisanim mladim kandidatima koji svojim idejama mogu da pruže novu energiju kompaniji, a ujedno dobiju šansu da uče i razvijaju se u jednoj od najvećih energetskih kompanija u regionu. Kandidat je potrebno da ima manje od godinu dana radnog iskustva, odlično poznavanje MS Office paketa, kao i znanje engleskog jezika. Za program mogu konkurisati master studenti i oni koji su diplomirali na Mašinskom fakultetu, Fakultetu tehničkih nauka, Ekonomskom fakultetu,\n23.10.2020 u 14:26\nNIS je, uprkos krizi izazvanoj pandemijom koronavirusa, ostao stabilna kompanija koja nije otpuštala zaposlene i redovno je isplaćivala osnovne zarade u punom iznosu, oslanjajući se na sopstvene resurse, rekla je Natalija Bilenok, zamenik generalnog direktora NIS-a za organizaciona pitanja. „Pandemija je zahtevala da budemo veoma fleksibilni – rad od kuće omogućili smo za oko 3.000 zaposlenih u administraciji. Iako je reč o meri koja je zahtevala i mnogo logistike i materijalnih izdvajanja, potpuno smo uspeli u tome, a radni procesi nisu trpeli“, rekla je Natalija Bilenok u intervjuu za Magazin „Biznis”. Prema njenim rečima, NIS je u uslovima krize zaposlenima pružio dodatnu sigurnost i stabilnost. „Mi znamo da naš biznis ne sme da stane, jer je važan i za Srbiju i za ceo region.\n15.10.2020 u 14:57\nKompanija NIS uvela je u saradnji sa Bankom Poštanska štedionica mogućnost podizanja gotovine uz „Dina” karticu na svim NIS Petrol i GAZPROM benzinskim stanicama. Ovom uslugom obe strane daju veliku podršku popularizaciji „Dina” kartice gde se pored plaćanja na bilo kojoj benzinskoj stanici NIS-a može podići gotovina bez troškova za korisnika kartice, trgovca i banku. Korisnik ima mogućnost da uz bilo koju vrednost kupovine, bez provizije, podigne novac u iznosu i do 5.000 dinara. Guverner Narodne banke Srbije Jorgovanka Tabaković, je izjavila da je usluga plaćanja uz podizanje gotovine u dinakard sistem uvedena u septembru 2017. godine, a prvi član sistema koji je ponudio servis „Podigni dinare” za dinakard kartice jeste Banka Poštanska štedionica, sa kojom Narodna banka Srbije ima\n14.10.2020 u 13:11\nPredstavnicima više zdravstvenih ustanova širom Srbije danas su dodeljena sanitetska vozila koji će im značajno olakšati rad. Deo vozila nabavljen je iz sredstava prikupljenih po osnovu odlaganja krivičnog gonjenja ili oportuniteta, a deo su donacija kompanije NIS, a ministar zdravlja Zlatibor Lončar kaže da ovo nije ni prva, ni poslednja akcija pomoći zdravstvenim ustanovama. „Ovde nije izložena oprema koja je stigla u bolnice, od sterilizatora, aparata koji služe za operacije... svega što je bilo neophodno, a što su naveli da bi trebalo da imaju”, rekao je Lončar i čestitao svima koji su dobili sanitetska vozila. Dodao je da je ponosan na svu pomoć koja je pružena zdravstvenim ustanovama jer će to, dodao je, osetiti pacijenti, ali i zaposleni u zdravstvu kojima će biti mnogo\n06.10.2020 u 17:34\nKaravan „Zajednici zajedno“ kompanije NIS nastavio je svoj put po Srbiji, a danas se zaustavio u Zrenjaninu, gde su predstavnici kompanije zajedno sa Klubom volonera posetili Dom zdravlja „Dr Boško Vrebalov“ kome je NIS donirao značajnu medicinsku opremu - sanitetsko i ambulantno vozilo, dva vozila patronažne službe, stomatološku stolicu za odeljenje dečije stomatologije i laboratorijski frižider za skladištenje vakcina. Donacija vredna 12,5 miliona dinara unaprediće rad ove ustanove i omogućiti kvalitetnije usluge svim njenim korisnicima. Istovremeno, članovi Kluba volontera kompanije ovom prilikom su oplemenili prostor odeljenja dečije stomatologije grafikama crtanih junaka, i na taj način doprineli da se mališani osećaju prijatnije. Vadim Smirnov, zamenik generalnog direktora\n21.09.2020 u 15:28\nU okviru programa „Zajednici zajedno 2020“, kompanija NIS podržaće 72 projekta kojima će biti unapređena digitalizacija nastavnog procesa i povećana bezbednost dece i nastavnika u školama širom Srbije. Rezultati konkursa objavljeni su na veb stranici http://www.nis.eu/rezultati-zajednici-zajedno-2020, kao i na sajtovima gradova i opština učesnica programa. Programom su podržane osnovne i srednje škole iz 12 partnerskih gradova i opština u našoj zemlji, u kojima NIS ostvaruje najveći deo svojih poslovnih aktivnosti: Beograd, Novi Sad, Požarevac, Niš, Čačak, Zrenjanin, Pančevo, Kikinda, Kanjiža, Novi Bečej, Srbobran i Žitište. Upravo zato što su savremeni način obrazovanja i bezbednost dece u školama prepoznati kao prioritet za ulaganje, kompanija NIS će za ove projekte u 2020. godini


Nejasno zašto Rusi još ne gase požar - Društvo - Dnevni list Danas\nPočetna » Društvo » Nejasno zašto Rusi još ne gase požar\nRusko-srpski humanitarni centar tvrdi da je spreman da pomogne u lokalizaciji vatrene stihije na Staroj planini\nNejasno zašto Rusi još ne gase požar\nPožari na Staroj planini i kod Vranja, Trgovišta i Prokuplja, u čije se gašenje još nisu angažovali pripadnici Srpsko-ruskog humanitarnog centra (SRHC) u Nišu pokrenuli su pitanje o delovanju tog centra.\n4Piše: V. T. 31. oktobra 2019. 10.49\nRedakcija “ Danasa“ želela je da sazna iz kojih razloga se SRHC još nije uključio u akciju gašenja požara na Staroj planini, koji je izbio još pre četiri dana, ali u ovom centru nismo dobili odgovor na postavljeno pitanje, već nam je samo prosleđeno saopštenje.\n„Spremni smo da reagujemo i pomognemo u gašenju požara na Staroj planini, u zavisnosti od potreba i procena i shodno međudržavnom sporazumu Srbije i Rusije. U stalnoj smo vezi sa Sektorom MUP-a Srbije za vanredne situacije i sva pitanja koordiniramo s njima i zajedno rešavamo“, navedeno je u saopštenju SRHC.\nDodaje se da je humanitarni centar spreman da pomogne u eventualnom angažovanju avijacije Ministarstva za vanredne situacije Rusije, po proceduri koju su utvrdile dve vlade, dok u magacinima ima opreme koja se može dostaviti i ustupiti.\n„Uspostavljen je kontakt sa Nacionalnim centrom za upravljanje u kriznim situacijama Ministarstva za vanredne situacije Rusije, u cilju praćenja novonastalog stanja“, saopštio je RSHC.\nNačelnik Sektora za vanredne situacije Predrag Marić rekao je juče da nema širenja požara na Staroj planini\n– Izvesno je da će se u četvrtak u gašenje požara uključiti „Iljušin 76“, koji će doleteti iz Rusije, izjavio je Marić. On je za avion „Iljušin“ rekao da može da izbaci 42 tone vode, da je to jedna od najboljih letelica u svetu u ovom trenutku kada je o ovakvim požarima reč i da će zaista mnogo pomoći, jer je najefektivnije u ovom slučaju gasiti požar iz vazduha, budući da je teren jako nepristupačan i da je u pitanju velika nadmorska visina.\nMarić je kazao i da domaćinstva nisu ugrožena, kao i da su stariji ljudi u nekoliko navrata evakuisani u okolini Trgovišta, ali da nije reč o masovnim evakuacijama.\nNa gašenju požara na Staroj planini angažovani su, kako navode iz MUP-a, vatrogasci-spasioci iz Pirota, Niša, Dimitrovgrada, Babušnice, Zaječara, Leskovca, Smedereva, Pančeva, Jagodine, Šapca i Kruševaca. Požar na Staroj planini izbio je na bugarskoj strani odakle se proširio na teritoriju Srbije.\ngasenje, Požar, Stara planinaNiš\nEksplozija i požar u restoranu na Vračaru, povređena jedna osoba\n31. oktobra 2019. u 12.18\nČekaj , pa gde su EU avioni ? Izgleda ako ne bombarduju da nemaju baš neku volju da lete preko naše zemlje ???\nZa razliku od Rusa EU nema takozvani Humanitarni centar u Nišu koji bi, između ostalog, trebalo da služi i u svrhu sprečavanja elementarnih nepogoda uključujući požare. Pored toga, Vlada nije tražila pomoć od EU pa je nije ni dobila. U svakom slučaju, dobro je da nam Rusi nisu pomagali i da su se ljudi sami, uz pomoć niske temperature i kiše, izborili protiv vatre. I još ovo, poštedite nas, molim vas, te plitke ironije spram Evrope, podjednako je štetna kao i licemerni odnos Rusa.\n31. oktobra 2019. u 13.49\nŠta se čeka? Čeka se da izgori selo Topli Do, da investitor konačno može da napravi svoju MHE…\n31. oktobra 2019. u 13.51\nNisu rusi ludi da gase pozare koje podmecu omaci vladajuci piromani. Za razliku od domace javnosti Rusi su uvek dobro obavesteni ko je i sta uradio. A pogotovu ne zele da spasavaju domacu mafiju od krivicnog dela koje je sama izazvala prema sirotim seljacima.\nDa Srbija ima narodnu vlast ona bi mafiji ovaj pozar kroz nos isterala, i naterala je da tu paljevinu ugasi svojim suzama, a ne da na TV gledamo starice kako zapomazu i jasno kazu da im nema spasa, jer su donedavno branili svoju vodu od investitora u mini hidroelektrane, a sad su im i porodicne kuce, obori i stada ugrozeni, a trava na kojoj je pasla stoka je sprzena da ni dogodine nemaju gde da hrane stoku.


Vučić najavio "drastične promene": Neću se kandidovati za predsednika SNS-a - Sputnjik Srbija\n15:31 14 Avgust 2020\nUdarna vest: U Srbiji 235 novozaraženih, preminula 4 pacijenta /video/\nVučić najavio "drastične promene": Neću se kandidovati za predsednika SNS-a\n13:38 29.12.2019 (osveženo 17:29 29.12.2019) Preuzmite kraći link\nSrpska napredna stranka idućeg juna dobija potpuno novo rukovodstvo, od predsednika do članova Glavnog odbora, najavio je danas lider stranke Aleksandar Vučić. Ana Brnabić je izabrana za člana Predsedništva stranke.\nLider Srpske napredne stranke Aleksandar Vučić poručio je da će se oko Vidovdana naredne godine održati sednica Skupštine SNS-a na kojoj će biti izabrano novo rukovodstvo partije. Odgovarajući na pitanja novinara, Vučić je rekao da se neće kandidovati za predsednika partije.\nAleksandar Vučić je, obraćajući se medijima nakon sednice Glavnog odbora SNS-a, rekao da se naredne godine neće kandidovati za predsednika partije.\nGovoreći o situaciji u Crnoj Gori nakon usvajanja spornog zakona o slobodi veroispovesti, Vučić je rekao da je GO SNS izrazio punu podršku srpskom narodu i srpskoj crkvi u Crnoj Gori, ne ugrožavajući odnose sa državom Crnom Gorom.\n"Želimo da budemo odgovorni i ozbiljni, ali kao što smo uvek bili uz svoj narod, tako smo ovog puta i uz srpski narod u Crnoj Gori", poručio je Vučić.\n"Vršili su veliki pritisak na mene, ali moja je odluka da se ne kandidujem za predsednika stranke. Uveren sam da ću dobiti većinu za predlog. To radim jer ne želim da se SNS pretvori u dosovske stranke gde će biti tajkuni, ljudi uvezani biznis kombinacijama i koji nemaju nikakvu ideologiju", poručio je Vučić.\nSkupština partije biće održana na Vidovdan, ili dan-dva pre, juna 2020. godine, kada će, kaže, biti kompletno promenjeno rukovodstvo naprednjaka "od vrha do dna".\n"Predložiću novo rukovodstvo, verujem da ću dobiti podršku većine delegata SNS-a. Nadam se da će to novo rukovodstvo biti spremno da se bori sa mnogo teških stvari koje će biti pred Srbijom", kaže lider naprednjaka.\nNovo rukovodstvo nakon izbora\nNovo rukovodstvo biće izabrano nakon izbora jer, kako kaže, SNS želi da u izbore uđe "bez sve žestine koju donose drugačiji stavovi unutar stranke"\nOn je, nakon dvočasovnog zasedanja Glavnog odbora, saopštio da će stranka održati skupštinu na Vidovdan.\nNajavio je da će tada biti izabrani članovi svih tela stranke.\n„Kada se završe izbori, potrebno je 45 dana za sprovođenje procedure imenovanja delagata za skupštinu. Tako da će SNS potpuno novo rukovodstvo imati od juna“, podvukao je Vučić.\nVučić kaže da je Ana Brnabić na sednici Glavnog odbora SNS izabrana za člana Predsedništva stranke.\nOn je istakao da je ona izabrana aklamacijom svih članova GO. Glavni odbor SNS doneo je danas odluku da najmanje 20 mladih ljudi, koji su obučavani na stranačkoj akademiji, budu na poslaničkoj listi SNS na predstojećim izborima, preneo je novinarima predsednik Srbije i SNS Aleksandra Vučića posle sednice GO.\n„Ovi ljudi iza mene su sa naše akademije koje smo obučavali i pripremali, to su najvećim delom obrazovan i vredni, sposobni i ambiciozni mladi ljudi, koji će dobiti šansu“, poručio je Vučić, predstavljajući nova lica SNS.\nKako je rekao, mladi će biti na svim listama SNS, lokalnim, pokrajinskim i republičkim.\n„Bar 20 njih će biti na poslaničkoj listi SNS“, kazao je Vučić.\nDodaje da će veliki broj njih biti poslanici, odbornici, predsednici opština, kao i da je želja SNS da podmladi stranku i da se pojavi nova energija.\nAna Brnabić, SNS, Aleksandar Vučić\n14:59 Ruski lovac presreo američke obaveštajne avione nad Crnim morem\n14:45 Nezgoda? Sudarili se grčki i turski vojni brod u Mediteranu


Iz Evropske komisije poručuju da stav Srbije o Rusiji može uticati na pregovore\nEvropska komisija (EK) je poručila da bi stav Srbije o ruskoj agresiji na Ukrajinu mogla uticati na proces evropskih integracija zemlje.\nMichael Miller (Majkl Miler), šef jedinice za Crnu Goru i Srbiju u EK, ukazao je na uslove za napredak Srbije u procesu pregovora o članstvu, uključujući vladavinu prava i dijalog sa Kosovm ali je podvukao da će se uzeti u ozbri i pitanje uvođenja sankcija protiv Rusije.\n"Došlo je do veoma značajne evolucije u geopolitičkom kontekstu i stav Srbije o agresiji Rusije na Ukrajinu biće suštinski element koji treba razmotriti. Srbija je svesna očekivanja EU o usklađivanju, uključujući restriktivne mere (protiv Rusije)", izjavio je Miller na sastanku spoljnopolitčkog komiteta Evropskg parlamenta gde se raspravljalo o nacrtu rezolucije za Srbiju.\nIzvestilac za Srbiju u Evropskom parlamentu (EP), Vladimir Bilčik, takođe je poručio da bi neuvođenje sankcija imalo i posledice po Sbiju, stoga je izrazio nadu da će se zvanični Beograd uskladiti sa odlukama EU po pitanju Rusije.\n"Suverene države donose suverene odluke, ali suverene odluke takođe imaju posledice po međunarodna partnerstva, saveze i evropske integracije. Nadam se da će odluke u Srbiji nakon izbora, odražavati evropske težnje Srbije", poručio je Bilčik.\nOn je pred spoljnopolitčkim komitetom EP predstavio nacrt Rezolucije za Srbiju. Ovom rezolucijom će EP iz formalno tražiti od Srbije da uvede sankcije Rusiji.\nEP će Rezolucijom tražiti od Srbije da uvede sankcije Rusiji\nŠefica odeljenja za Zapadni Balkan u Evropskoj službi za spoljnu akciju Elsa Fenet je pozitivno ocenila odluke Srbije da glasa u Ujedinjenim Nacijama, ali je navela da bez obzira na ove važne odluke, potrebne su konkretne akcije.\n"Srbija još uvek nije uskladila nijednu od restriktivnih mera koje se direktno odnose na sankcije Ruskoj federaciji. Kontakti sa Rusijom se nastavljaju i na najvišem nivou uključujući i neke ličnosti koje su kontroverzne. Srbija održava letove sa Rusijom", navela je Elsa Fenet.\nSrbija je jedina država koja nastoji da postane članica EU a da se nije uskladila sa odlukama Evropske unije oko sankcija protiv Rusije. Zvaničnici u Srbiji, uprkos pozivima sa Zapada, i dalje odbijaju da uvedu sankcije Kremlju. Srbija je tri puta glasala protiv Rusije u Ujedinjenim nacijama (UN), ali je izričita u tome da podržava samo odluke koje se ne odnose na sankcije.\nVučić rekao da Srbija neće uvesti sankcije Rusiji


VIDEO: Milenko Karović, dirigent koji je izveo Srebrenički inferno - Bilo je emotivno i stresno - Zenicablog\nMilenko Karović, dirigent koji je izveo Srebrenički inferno: Bilo je emotivno i stresno – Potresni oratorij ‘Srebrenički inferno’ izveden tokom ukopa posmrtnih ostataka devet identificiranih srebreničkih žrtava na obilježavanju 25. godišnjice genocida, i ove godine izazvao je snažne emocije.\nDirigent Udruženja muzičke omladine “Omladinski hor Zenica” Milenko Karović, koji je predvodio 53 članice hora, kazao je za Fenu da moraju opominjati, a da je to najbolje uraditi kroz pjesmu, jer muzika izaziva najveće emocije.\n“Veoma je emotivno i stresno i svaki put kad završe djevojke zanijeme dok se ne vrate kući” istakao je Karović te pojasnio da izvode jedan dio “Srebreničkog inferna” i “Lanet olsun” (“Prokleti bili”).\nOratorij ‘Srebrenički inferno’ prvi put je izveden 2003. godine prilikom otvaranja Memorijalnog centra Srebrenica-Potočari, spomen-obilježje i mezarje. Otad se izvodi svake godine, na dan obilježavanja godišnjice genocida i ukopa posmrtnih ostataka identificiranih srebreničkih žrtava. Tekst je napisao pjesnik Džemaludin Latić, a komponirao Đelo Jusić.\nKarović je istakao da je Đelo Jusić napisao tako melanholičnu muziku da ne postoji osoba na svijetu koja neće osjetiti tugu u sebi.\nTagovibih emocije emotivno genocid godisnjica izvođenje milenko karović omladinski hor srebrenički inferno stres zenica


Makron: Evropa će nestati ako se ne bude smatrala svetskom silom\n► Makron: Evropa će nestati ako se ne bude smatrala svetskom silom\nFrancuski predsednik Emanuel Makron izraizo je zabrinutost zbog "izuzetne krhkosti" Evrope koja će po njemu nestati ako sebe ne bude videla kao svetsku silu.\n"Ne mislim da dramatizujem stvari, pokušavam da budem razborit", rekao je Makron u intervjuu za nedeljnik Ekonomist objavljen danas, ukazujući na tri velika rizika za Evropu.\nPrvi je to što je Evropa zaboravila da bude zajednica, zatim odvajanje američke politike od evropskog projekta i jačanje snage Kina koja "jasno marginalizuje Evropu".\n"Poslednjih 70 godina uspeli smo da ostvarimo malo geopolitičko, istorijsko i civilizacijsko čudo - političku jednačinu bez hegemonije koja omogućuje mir. Ali danas nas niz pojava stavlja u situaciju na ivici ponora", rekao je Makron.\nOn takođe vidi da se EU iscrpljuje oko Bregzita.\nObjašjnavajući prvu navedenu opasnost Makron je rekao da je Evropa zaboravila da je zajednica i počela postepeno da se vidi kao tržište "sa teologijom koja je bila proširenje". On smatra da se tu radi o "dubokoj greški" jer je od 1990-ih Evropa smanjila "politički domet svog projekta".\nDruga opasnost po njemu su SAD koje mada ostaju veliki saveznik EU, sada su okrenute drugde, gledaju ka Kini i američkom kontinentu. To je kako je rekao krenulo za vreme predsednika Baraka Obame, ali sada prvi put jedan američki predsednik, Donald Tramp "ne deli ideju evropskog projekta, američka politika se odvaja od tog projekta".\nI konačno je naveo da uspotavljanje nove ravnoteže u svetu ide istovremeno sa nastankom, od pre 15 godina, jedne kineske sile koja stvara rizik bipolarizacije koja jasno marginalizuje Evropu.\nI uz taj rizik dve svetske sile SAD i Kine dodaje se povratak autoritarnih snaga u susedstvu Evrope koji je takođe vrlo duboko slabe, rekao je Makron navodeći Tursku i Rusiju.\nOn je rekao da "duboko veruje" da ukoliko se Evropljani ne probude, ne postanu svesni te situacije i ne odluče da se suoče sa njom postoji veliki rizik da posle izvesnog vremena "Evropa geopolitički nestane, ili da u svakom slučaju više ne bude krojač svoje sreće".\nemanuel makorn /


Održana promocija Šestog vidovdanskog zbornika poezije „Rane pesmom vidane“ - NMR Info\n28. juna 2020. godine , u sali parohijskog doma u Sečnju, nakon parastosa svim postaradalim za veru i otadžbinu, vojnicima i vojskovođama od Kosovskog boja do današnjega dana, održana je promocija Šestog vidovdanskog zbornika poezije „Rane pesmom vidane“, u izdanju Srpskog književnog društva „Zavet Vidovdanu“ iz Beograda.\nUčesnici programa bili su: predsednica SKD „Zavet Vidovdanu“ pesnikinja Marijana Trivić, književnik Milorad Šarović, srpski narodni guslar i prvak Žarko Lakić, mlada pesnikinja iz Sečnja, Bojana Samardžić i pesnik Nikola Đomparić.\nUvodnu reč dala je direktorka Biblioteke „Jovan Dučić“ Sečanj, Dragana Pantović.\nNakon promocije upriličeno je druženje kao i posluženje za koje su zaslužni protonamesnik Ivan Mučalov sa braćom i sestrama Duhovnog centra pri hramu Svetog Velikomučenika Dimitrija.\nPromocija Vidovdanskog zbornika održana je na inicijativu OKC Sečanj i direktorke Branislave Rudan.\nVidovdanske, kao i Božićne zbornike ovog književnog udruženja, možete pozajmiti u sečanjskoj Biblioteci.


Hibridna oluja "Medikejn" ovog vikenda stiže u Evropu - National Geographic Srbija\nAUTOR: Tanjug | OBJAVLJENO: 28. 09. 2018.\nAmerička televizija navodi da se radi o hibridnoj oluji koju često nazivaju Medikejn.\nNavodi se da se, prema istraživanju objavljenom 2011, svega jedan ili dva Medikejna dese tokom godine i da se ove moćne oluje najčešće javljaju u septembru i oktobru, kada je površina Sredozemnog mora i dalje prilično topla, ali se mogu desiti u bilo koje doba godine.\nNavodi se da će ova oluja tokom prolaska preko Sredozemnog mora verovatno da poprimi i karakteristike uragana, a očekuje se da sutra polako pređe preko grčkog ostrva Krit i južnog dela Grčke i potom ubrza prema zapadnoj Turskoj.\nCNN navodi da će područja Grčke i Turske pogoditi velike padavine i veoma jaki udari vetra. Navodi se da se, na sreću, Medigan neće dugo zadržati nad jugoistočnom Evropom.


KONAČNO! Vlada Novog Zelenda ZABRANILA PLIVANJE SA DELFINIMA, popularnu turističku atrakciju | Djole.dog\nKONAČNO! Vlada Novog Zelenda ZABRANILA PLIVANJE SA DELFINIMA, popularnu turističku atrakciju\nDjole dog 02.09.201922:00\nTuristima na Novom Zelandu je zabranjeno da plivaju s delfinima zbog zabrinutosti da ih na taj ih ugrožavaju. Prema podacima Ministarstva za zaštitu zemlje, novozelandski region Ostrvskog zaliva – kraj obale glavnog severnog ostrva – doživeo je ogroman pad populacije delfina i ogromno povećanje stope smrtnosti u poslednje dve decenije.\nU izjavi za Euronews, vlada je potvrdila da će plivanje sa delfinima u Ostrvu zaliva biti zabranjeno naredne tri godine. U međuvremenu, turističkim brodovima je dozvoljeno da prave ture od 20 minuta, i to samo tokom određenog perioda jutra ili popodneva.\nStatistike pokazuju pad broja delfina ZA 66% u ovim vodama. Samo 19 delfina trenutno obilazi to područje.\nIstraživanja pokazuju da interakcije sa delfinima imaju značajan uticaj na populaciju koja se odmara i koja se hrani. Gusti saobraćaj čamcima uzrokuje da delfini troše manje vremena sprovodeći važna biološka ponašanja, poput „hranjenja, negovanja svojih mladih i spavanja“, jer se odlučuju da umesto toga provode vreme družeći se sa ljudima.\nNovi propisi će uglavnom uticati na komercijalne kompanije koje nude plivanje s delfinima i ne bave se interakcijama između delfina i privatnih brodica. Kao rezultat toga, vlada razmatra pretvaranje Ostrvskog zaliva u utočište morskih sisara.\n„Populacija delfina iz Ostrva Bai of Islands može se zaštititi samo ako svako igra svoju ulogu“, kaže se u saopštenju za Euronews. Plivanje sa delfinima je popularna svetska turistička atrakcija, ali posljednjih godina usredsređivanje na etička putovanja – posebno kada je reč o životinjama – navodi da druge zemlje nameću ograničenja.\nHavaji su u maju ove godine razmotrili planove za zabranu kupanja sa delfinima, zbog zabrinutosti da masovni turizam šteti sisarima.\nNadamo se da ćemo jednom živeti na svetu u kome će ljudi shvatiti da životinje nisu tu da bi nas zabavljale!


Vučić: Obećao sam da ćemo biti pouzdan partner Nemačkoj : Nadlanu.com\nVučić: Obećao sam da ćemo biti pouzdan partner Nemačkoj\nObjavljeno 11. jun 2014. / 14:45:24\nPredsednik Vlade Srbije Aleksandar Vučić doputovao je danas u Berlin, gde će se oko 12 sati sastati sa nemačkom kancelarkome Angelom Merkel.\nPremijer je dočekan na aerodromu u Berlinu uz najveće državne počasti.\nVučića i članove delegacije dočekao je šef Protokola kancelarke Angele Merkel, a posebno uvažavanje ka šefu naše delegacije odato je i postrojavanjem vojnog špalira na aerodromu, što je inače običaj u slučajevima kada dolaze najvažniji svetski državnici. Interesantno je pomenuti da su i ulice Berlina, kojima se od aerodroma do svog prvog odredišta kretala srpska deleacija, bile u potpunosti bez saobraćaja.\nPredsednik Vlade Srbije Aleksandar Vučić izjavio je da je Srbija demokratska država koja želi da garantuje apsolutnu slobodu medija.\nVučić je konstatovao da na tom polju postoje izvesni problemi i da je vlada u Beogradu otvorena za primedbe, ali da su primedbe koje su prethodnih dana iznošene netačne.\nVučić je ispravio novinarku nemačke novinske agencije DPA koja je postavljajući pitanje konstatovala da je većina medija u Srbiji u državnom vlasništvu, objasnivši da je situacija upravo suprotna i da je ogromna većina medija u Srbiji u privatnom vlasništvu.\nDALILA ME NE ZANIMA, DEJAN JE MOJE DETE ZAUVEK: Goran…\nU PRISUSTVU SOCIJALNOG RADNIKA: Vuk Mob nakon dva meseca…\n"Moja je namera bila, a to je i deo predizbornog programa, da se mediji privatizuju, a to nailazi na prepreke kod manjinskih zajednica zbog regionalnih programa. Naša je želja da garantujemo punu i apsolutnu slobodu medija", rekao je Vučić.\nPremijer Srbije Aleksandar Vučić obećao je danas nemačkoj kancelarki da će Srbija biti pouzdani partner Nemačke, dok je Angela Merkel ocenila da njegova poseta Berlinu obezbeđuje veliki napredak u saradnji dve države.


Herceg Novi u Skupštini Crne Gore ima pouzdanog partnera\nsrijeda, 13 januar 2021 09:16\nPredsjednik Skupštine Crne Gore Aleksa Bečić posjetio je juče opštinu Herceg Novi.\nPosjeta je bila prilika da se predsjednik Skupštine sastane sa predsjednikom Opštine Stevanom Katićem, potpredsjednicima Vesnom Samardžić i Milošem Konjevićem, predsjednikom Skupštine opštine Nikolom Samardžićem, kao i sa glavnim administratorom Nenadom Đorđevićem.\nTokom sastanka sa predsjednikom Opštine, predsjednik Bečić je istakao posebno zadovoljstvo posjetom Herceg Novom, ocijenivši da Herceg Novi nije udaljeni grad, već dragulj crnogorske obale, simbol Crne Gore i naša kapija ka Evropskoj uniji, kojoj tako snažno svi zajedno stremimo.\n- Herceg Novi u Skupštini Crne Gore ima pouzdanog partnera, koji na zdravim osnovama želi da zajedno sa lokalnom upravom radi u interesu građana, istakao je Bečić.\nPredsjednik Bečić je izrazio uvjerenje da će nova vladajuća većina sa lokalnim samoupravama raditi na prevazilaženju izazova sa kojima se suočavaju.\n- Vjerujem da ćemo konačno imati riješeno i pitanje ukidanja putarine na putnom pravcu Meljine - Petijevići, te da će Vlada dati značajan podsticaj da se krene ka decentralizaciji, jer time jačamo lokalnu samoupravu, širimo opseg izvornih prihoda i tako pomažemo razvojnoj komponenti opština, kazao je predsjednik Skupštine Crne Gore.\nUz zahvalnost na posjeti predsjednika Bečića, predsjednik Opštine Herceg Novi Stevan Katić, konkretizovao je probleme lokalnih samouprava i naglasio da treba zajednički raditi na unapređenju postojećih zakonskih rješenja.\nPredsjednik Bečić je naglasio da stabilnost, uz demokratsku kulturu vlasti i opozicije koju je Herceg Novi uvijek njegovao, predstavlja osnov za razvoj novskog kraja i cijele Crne Gore.\nPosjeta je bila prilika da predsjednik Skupštine obiđe i lokaciju izgradnje prve podzemne garaže i novog trga u Herceg Novom, obnovljeni paviljon Gradske muzike, kao i novi objekat Dnevnog centra za djecu sa smetnjama i teškoćama u razvoju, čija izgradnja je u završnoj fazi.


EU podržala sistem zaštite ljudskih prava UN\nTanjug 22. februara 2021. 12:16\nBRISEL – Savet EU usvojio je danas godišnje prioritete kada je reč o zastupanju ljudskih prava u okvirima UN.\nEU je potvrdila posvećenost poštovanju, zaštiti i ispunjavanju ljudskih prava, demokratije i vladavine prava i ostaje jedinstvena u podršci sistemu UN za ljudska prava kao osnovi svog spoljnog delovanja.\nSavet EU poseban fokus ove godine stavlja na zaštitu ljudskih prava u kontesktu pandemije Kovid-19, koja bi trebalo da budu osnova globalnog odgovora i oporavka.\nIz EU poručuju da će nastaviti da nadgledaju stanje ljudskih prava na globalnom nivou, da će osuđivate kršenja i zloupotrebe ljudskih prava gde god se pojave, koristeći sve raspoložive instrumente, uključujući EU režim globalnih sankcija za ljudska prava.\nNa spisku zemlja koje je Savet EU izdvojio kao neophodne za nastavak nadglednaja stanja u oblasti ljudskih prava našle su se, između ostalih, Ruska Federacija, Turska, Saudijska Arabija, Iran, Mali, Venecuela, a posebna zabrinutost iskazana je za situacije u Mjanmaru, Belorusiji i Hong Kongu.


Krivokapić: Fokus na razvoju ekonomije | Argumenti\nNaslovna Region Krivokapić: Fokus na razvoju ekonomije\n– Zalagaćemo se za smanjenje troškova u oblasti javne potrošnje, što će podrazumijevati više rada, reda i odricanja od privilegija, podsticanje prerađivačke industrije, proizvodnje hrane, IT sektora, turizma i svih akcija ekonomskog razvoja – onog koji je održiv i inkluzivan, baziran na inovacijama i znanju – naveo je Krivokapić u ekspozeu.\nOn je rekao da će se zalagati i za usmjeravanje kapitalnih investicija u strateške prioritete Crne Gore, prije svega u energetsku i saobraćajnu infrastrukturu, unapređenje korporativnog upravljanja državnim preduzećima i njihovu depolitizaciju, promovisanje humane dualne ekonomije, oslonjene na porodična gazdinstva u sektorima poput poljoprivrede, mini-industrije, drvoprerade i turizma, kao i mjere ekonomskog oporavka i podrške oporavku privrede nakon pandemije virusa korona.\n– Procjena je da će pandemija dovesti do snažnog pada ekonomske aktivnosti u regionu, četiri do šest odsto, a u Crnoj Gori i znatno više s obzirom na zavisnost od turizma, te nedovoljnu diverzifikaciju ekonomije. Hiljade građana su u opasnosti da izgube posao – rekao je Krivokapić.\nPrema njegovim riječima, dosadašnji ekonomski rast nije bio dovoljno inkluzivan, a stanje u javnim finansijama je zabrinjavajuće.\nKrivokapić je rekao da su, osim Sporazuma, koji su lideri tri vladajuće koalicije potpisali, njihovi zajednički imenitelji konsolidacija javnih finansija uz presjek zatečenog stanja nakon preuzimanja vlasti, kao i odlučna borba protiv korupcije i organizovanog kriminala i suzbijanje sive ekonomije uz pooštravanje kaznene politike za krivična djela iz ovih oblasti.\n– Procijenjena zaduženja za sljedeću godinu su jasna i biće veća od pola milijarde evra, što svjedoči da nova vlast treba da se suoči sa obavezom pronalaska nedostajućih sredstava – rekao je Krivokapić.\nOn je najavio da će jedan od strateških prioriteta nove vlade biti suzbijanje i smanjenje obima sive ekonomije kroz, između ostalog, uvođenje obavezne elektronske Fiskalizacije.\n– Obavićemo reviziju i preispitivanje svih koncesionih ugovora sa prioritetom ugovora koji su se pokazali kao štetni za prirodne resurse i u kojima je oštećena država. Takođe će se donijeti deklaracija o trajnoj zabrani izgradnje malih hidroelektrana na crnogorskim vodotocima, kao i izmjena Zakona o energetici – naveo je Krivokapić.\nOn je zahvalio i svim državama članicama na do sada izdvojenoj hitnoj, najprije medicinskoj, a zatim i finansijskoj pomoći Crnoj Gori namijenjenoj borbi protiv pandemije kovida 19.\n– Posebno zadovoljstvo i zahvalnost osjećam zbog predstavljenog Ekonomskog i investicionog plana za zapadni Balkan od devet milijardi evra, koji će EU realizovati u narednom sedmogodišnjem budžetskom periodu. Za Crnu Goru, kao proklamovanu ekološku državu, od velikog značaja biće pomoć za Zelenu agendu, a zatim i za transportnu i energetsku infrastrukturu, digitalizaciju, obrazovanje i inovacije – rekao je Krivokapić.\nOn je najavio da će nova vlada nastaviti saradnju s Međunarodnim monetarnim fondom i Svjetskom bankom, kao i da će sprovesti reformu državne uprave, javnih preduzeća i nadoknaditi budžetski deficit racionalizacijom na svakom mjestu.\nKrivokapić je dodao da će obaveza vlade biti da na bazi jasnih mehanizama provjeri moćne finansijske interesne grupe i pojedince, kao i da saopšti istinu o tome ko je imao koristi na bazi dogovorene ekonomije, uspostavljenih monopola.\n– Naša je obaveza da u okvirima zakonodavstva i pravnog sistema razotkrijemo brojne finansijske i druge afere i da one, u okviru nezavisnog sudstva, dožive svoj epilog, uz odgovarajuće nepristrasno sankcionisanje – rekao je Krivokapić.\nOn je najavio i transformaciju javnih preduzeća, koja većinom posluju na granici rentabilnosti ili su gubitaši.\nPrema njegovim riječima, nedopustivo je da se u današnjem vremenu ne obezbijede organizacione promjene sa restrukturisanjem, koje će ozdraviti i urediti sistem državnih preduzeća po evropskim standardima.\n– Vlada neće vršiti privatizaciju u prvoj godini djelovanja, ali će na osnovu ekonomskih pokazatelja i opšteg interesa napraviti detaljnu analizu i već krajem naredne godine imati jasnu strategiju budućeg djelovanja, koja će konkretno saopštiti najpovoljnija rješenja za buduće djelovanje – najavio je Krivokapić.\nOn je podsjetio da su u toku neki tenderi od nacionalnog interesa i koji imaju snažan uticaj na budžet, poput davanja aerodroma pod koncesiju ili Zakona o državnoj pomoći “Montenegro erlajnsu”.\n– Nakon što budemo u posjedu svih informacija, kroz detaljnu analizu donijećemo odluku koja bude najbolja za Crnu Goru – poručio je Krivokapić.\nOn je saopštio da se Crna Gora trenutno suočava sa najvećim deficitima i da je tu najteže pokrenuti stvari sa “mrtve tačke”, dodajući da će jedan od modela koji će biti primijenjen i model humane dualne ekonomije.\nOn je dodao da Crna Gora hitno treba da postane država koja privlači investitore sa reputacijom i stručnjake sa znanjem koje nedostaje, što je moguće samo ako im se obezbijede garancije zasnovane na stabilnosti, dobrim zakonima i institucijama kojima se vjeruje.\nPrema riječima Krivokapića, neophodno je i otvaranje novih radnih mjesta, za šta su potrebne investicije i investitori, prevashodnu na sjeveru, da bi se ublažila ekonomska diskriminacija i zadržala omladina.\nOn je najavio da će jedan od prvih projekata biti obuka 500 mladih i talentovanih za potrebe IT sektora, koji bi se ubrzanom specijalizacijom prilagodili raznim mogućnostima te oblasti.\n– Ekonomska diplomatija i privlačenje kredibilnih investitora mora biti jedan od zadataka naše spoljne politike. Diplomatsko-konzularna predstavništva će u bliskoj koordinaciji sa resornim ministarstvima biti u obavezi da efikasno i intenzivno promovišu investicione potencijale Crne Gore – rekao je Krivokapić.